text:
Cierto ministronan ta luchando ferozmente pa gana algun voto – purbando di ‘hapuná’ nos leynan.
Siman pasa, 30/7/’20, e articulo den Bondia ‘Ley di Naturaleza aplica inhustamente’ a hala mi atencion riba algun punto:
1) otro cu e autor di e articulo ta usa como argumento, e articulo 14 di SPAW NO ta referi na spearfishing como piscamento traditional – spearfishing den nos lama NO ta algo di, digamos, mas di 50 anya pasa; pues, no ta tradicional; seguramente spearfishing cu SCUBA ta algo relativamente recien.
2) Nan ta grita ‘foulplay’ pasobra e director cu sombre mes a bisa cu no tin data pa mustra cu cierto especienan den nos awanan ta corriendo peligro di extinction. Mi remarke: kisas NOS no tin data – pero organisacionnan internacional riba cual e director ta basa su prohibicion SI tin data ! Pues, si nan bisa cu e existencia di cierto especienan den Caribe a bay atras dramaticamente, esey por lo general ta conta pa nos awanan tambe !
3) Nan ta bisa cu “piscadornan ta kere cu por regula e asunto masha bon” – pero lamentablemente nan a menciona NINGUN regla ! Hey, menciona mi por lo menos cinco – cinco regla cu nos autoridadnan policial por controla facilmente.
Pa varios decada e idea tbt pa permiti, bow cierto condicionnan, spearfishing solamente PANORD di e isla.
Dialuna, 3/8/’20, dos articulo amplio den BonDia, esta “Bikker ta sigui pusha e practica (uso di harpun) a pesar di decision di Hoge Raad” y “Proposicion ‘gedoogbeleid’ pa uso di harpun a faya na 2005”, ta ofrece un bon vista di e trajecto hudicial di e lucha pa pone e leynan cu ta proteha nos naturaleza marino ‘temporalmente’ un banda. Manera nos tur sa, ‘temporalmente’ casi semper ta bira ‘eternamente’ den cualquier gobierno ……


c: text/html

text:
Lady Puma’s Britannia y Ladies Riverplate a hunga e prome wega di e gran final di Aruba su Futbol Campeonato 2017-2018 Division Damas. E dos equipo nan aki durante e Campeonato regular a topa otro na dos ocashon, den nan prome wega Britannia ta sa di gana e wega cu e score di 4-0, Den nan di dos compromiso ta Riverplate ta sa di gana e wega cu e score di 1-0. Den e playoff e prome wega Britannia ta sali ganador cu e score di 2-1 y den nan di dos compromiso Riverplate ta sa di gana cu e score di 2-0. Nos por mira claramente cu e dos team nan aki ta na mes un nivel.
Diamars 19 di juni 2018 den CDGT na Dakota a topa otro den nan prome compromiso di e gran final unda cu nan lo mester hunga un best out of three pa asina wak cua equipo lo titula Campeon , Den un wega caminda ambos equipo tabata trata di jega na e gol pero tabata e defensa cu tabata tin control di e wega ,e wega mes tabata mas den e parti meimei di e tereno, den tempo extra na final di e prome tempo pa ser exacto na di 45′ +2 ‘ di wega Mylene Croes #10 riba un tiro di skina ta ricibi e bala y ta deposite den gol pa asina Britannia bai sosiego cu un ventaha di 1-0.
Den e di dos parti di wega Britannia a pone basta preshon , pero e defensa di Riverplate tabata sa di controla tur cos. Na e minuut nan final e equipo di Riverplate tabata crea algun oportunidad pero no por a score , Lady Puma’s Britannia ta logra bai cas cu e victoria di 1-0 y asina tambe ta keda na un wega pa e titulo di Campeon.
E wega a wordo dirigi pa D.Christiaans como refree principal y asisiti pa M. Guzman y M.Tromp y Fourth Official W.Tromp y Como Match Commissioner K Thomas.
Proximo wega lo tuma lugar Dialuna 25 di juni 2018 den CDGT pa 8or pm.

robotstxt: allowed

filter: keep


text:
- Contracto di licencia;
- Un prueba valido di identificacion sea paspoort, cedula of rijbewijs.
Inscripcion di un contracto di licencia di un marca
Descripcion
Como propietario di un marca, bo por laga anota/inscribi (schrijf in) un contracto di licencia cu bo a cera cu otro den e registro di marca di Oficina di Propiedad Intelectual.
Unda pa pidi'e? / Mas informacion na
Kico mi tin di hiba cu mi?
Cuanto e ta costa?
E tarifa ta Awg.135,- pa marca/pa contracto.
Cuanto tempo ta dura pa hay'e?
Maximo trinta dia.


text:
KOMUNIKADO DI KUERPO POLISIAL KÒRSOU kontròl di tráfiko
KOMUNIKADO DI KUERPO POLISIAL KÒRSOU
097 / 2017
28 mart 2017
kontròl di tráfiko
Departamentu di Komunikashon i Prevenshon
KUERPO POLISIAL KÒRSOU SIRBI I PROTEHÁ
Djamars 28 di mart 2017 entre 10.30 pa 12.30 or, personal di Warda di Polis Montaña konhuntamente ku personal di HIT tim a tene un kontròl di tráfiko general riba Kaya Dominico Herrera i Kadushistraat. Polis a partí un total di 89 prosèsverbal pa e siguiente infrakshonnan:
Kore outo sin faha di seguridat 31
Kore outo sin reibeweis bálido 27
Kore outo sin karchi di kùr 10
Kore outo sin seguro bálido 15
Glas skur 3
Kore outo sin plachi number pegá 3
Durante di e kontròl aki polis a konfiská nuebe vehíkulo kual a keda transportá ku kran pa Kurá. Tambe a detene un persona ku no tabatin e dokumentunan nesesario pa por permanesé riba Kòrsou.


text:
- mester yena bo nomber, fam y luga di nacemento riba un papel di stampia (zegelpapier) di Awg. 4,-;
- un mapa di e parcela;
- extracto di inscripcion na Camara di Comercio.
Permiso pa bende bebida sterki den un club/sociedad
Descripcion
Pa bende bebida alcoholico na miembro di un club y nan introducidonan den e clubhuis, un permiso pa club /sociedad ta necesario segun articulo 12 di e ley di permiso (Vergunningsverordening).
Unda pa pidi'e? / Mas informacion na
Departamento di Legislacion y Asunto Huridico (DWJZ) (DWJZ) - Seccion di Asunto Huridico y Permiso
Kico mi tin di hiba cu mi?
Cuanto e ta costa?
Awg. 250,-
Cuanto tempo ta dura pa hay'e?
Ta varia te cu un maximo di diesdos (12) siman.


text:
Structura di Enseñansa na Aruba
Onderwijssysteem Aruba (NL) – Education system Aruba (EN)
Na Aruba tin instituto cu ta ofrece na diferente nivel enseñansa reglamenta y enseñansa cu no ta reglamenta. Enseñansa reglamenta ta basa riba ley cu ta trata e diferente tipo y nivel di enseñansa. Instancianan cu ta ofrece enseñansa reglamenta ta bin na remarca pa ricibi subsidio di gobierno bou condicion cu nan ta cumpli cu e rekisitonan di e ley concerni.
E structura di enseñansa reglamenta na Aruba ta consisti di e siguiente categorianan:
Enseñansa Primario
Tin tres tipo di enseñansa primario:
Enseñansa Secundario
Enseñansa secundario ta consisti di cuatro tipo di enseñansa avansa riba tereno profesional y general:
Enseñansa Secundario riba tereno profesional
Enseñansa Secundario Special
Enseñansa Secundario riba tereno general
- Middelbaar Algemeen Voortgezet Onderwijs – (MAVO)
- Hoger Algemeen Voortgezet Onderwijs – (HAVO)
- Voorbereidend Wetenschappelijk Onderwijs – (VWO)
Enseñansa Post-Secundario
Na Aruba nos tin un instancia cu riba tereno profesional ta ofrece enseñansa post-secundario cu no ta na nivel di enseñansa superior:
Enseñansa Superior
Tin dos instituto cu ta ofrece enseñansa superior riba tercer nivel di enseñansa (tertiar onderwijs). E estudionan ofreci ta sea di orientacion cientifico of profesional. Graduadonan ta ricibi un titulo of grado di bevoegdheid/ bekwaamheid:
Educacion pa Adulto
Pa un bista grafico di e structura di Enseñansa na Aruba: [Schema Arubaans Onderwijssysteem].Scroll To Top


text:
News
Protocol Sailing
COA, IBISA, FFD y DVG a bishita e deporte di sailing
COA, IBISA, FFD y DVG a bishita e deporte di sailing y haya splicacion di e deporte y con lo atende cu e protocol den e deporte aquatico.
Recientemente Comite Olimpico Aruba hunto cu su partnernan a sigui cu nan bishita atardi na e diferente federacionnnan deportivo cu a traha nan protocol relacion cu e pandemia Covid_19. E biaha aki a bishita Fisherman’s Hut unda a mira con e deporte di windsurf ta funciona. Na yegada e delegacion a ricibi un splicacion amplio di e deporte di bela, esaki pa medio di nos atletanan elite Sarah Quita Offringa y Ethan Westera. A splica detaya e funcion di e board, e bela, y con esaki lo ta pa tur cu ta eherce e deporte bou di e normal nobo na Fisherman’s Hut. Na final algun hoben prospecto den e deporte di windsurf a haci un demostracion den awa.


text:
Aruba su pasatiempo faborito nobo ta beach tennis. E deporte ta creciendo masha hopi mes aki na Aruba, cu varios shen hungador subiendo e santo tur siman pa liganan, torneonan of djis pa pasa pret. Diasabra anochi ultimo, un grupo di hungador dedica a bishita The Hollywood Smokehouse pa recarga despues di un dia di wega di torneo. The Hollywood Smokehouse, awo situa na Alhambra Casino & Shops na Eagle Beach, ta e unico smokehouse autentico na Aruba, ofreciendo hickory smoked pulled pork, beef brisket, ribs, hamburger y mas, sirbi cu sausnan y acompañantenan traha na e restaurant mes. Faboritonan local na Hollywood ta inclui e smoked grouper tacos y e Korean lettuce wraps (cup di butter lettuce sirbi cu Asian slaw, Korean BBQ saus, y un escohencia di pisca, pulled pork of pecho di galiña). E smokehouse su blackberry bourbon lemonade tambe ta sumamente popular y ta e manera perfecto pa acompaña tur e delicioso cuminda di southern smoked barbecue! The Hollywood Smokehouse ta habri den siman di 5pm pa 10pm, y den fin di siman di 12’or di merdia te cu 10pm (sera riba diamars). Pa mas informacion, bishita nan riba facebook of yama 280-9989.
“Bale la pena” videoclip a wordo lansa!
January 29, 2021 0
ART EXHIBIT- Soca Art- Raise your voice!
January 15, 2021 0


text:
E
Duke y Dukesa di Cambridge, a sali hunto for di e portanan di Lindo Wing di e Hospital St Mary, Paddington na Londres, pa mustra mundo henter nan di tres yiu. E fecha di 23 april a wordo anuncia cu Duchess of Cambridge lo duna luz y hopi hende tabata ansioso pa e yegada di e baby real. Sin embargo desde dialuna cu e baby a nace, e hendenan rond mundo ta ansioso pa sa ki lo bira e nomber di e yiu recien naci di Kate Middleton y prins William.
Despues di algun ora cu el a duna luz e Dukesa a estrena su baby den un shimis cora cu un kraag blanco di e diseñador Jenny Packham, rindiendo asina homenahe na prinses Diana, cu a bisti un diseño similar dia cu el a presenta prins Harry. E muts di e prins chikito recien naci tabata familiar esey door cu e ta mesun diseño cu prinses Charlotte a bisti pa su prome aparicion publico. E ta un version di e muts blanco di e tienda Spaño Irulea. E nanny di prins George y prinses Charlotte, Maria Teresa Turrion Borrallo, ta Spaño y e ta esun cu tin un rol den e escogencia di e outfit.
E sjaal blanco cu e baby real tabata lora den dje ta di GH Hurt and Sons, e mesun compania cu ta provee dekens pa prins George y prinses Charlotte. Pa loke ta e car seat cu e prins a wordo carga hiba den auto, tin un significacion special. E baby carrier cu un cover blanco ta crea pa Pasito a Pasito. Esaki ta un marca Spaño cu e prijs ta 65,90 euro. Den e carrier aki Dukenan di Cambridge a transporta nan baby recien naci cu tur seguridad for di Lindo Wing pa nan palacio.


text:
FUNDESHI PA INTEGRIDAD: LEY DI FINANCIAMENTO DI PARTIDONAN POLITICO
E pilar number 7 pa sigura integridad ta e ley cu ta financia e partidonan politico. Prome Minister Evelyn Wever-Croes a felicita Parlamento cu recientemente a pasa e ley aki. Esaki, Prome Minister ta enfatisa cu ta un di e leynan principal den combati corupcion. Na momento cu un persona drenta den gobierno, e portanan ta habri pa e politico pone su integridad na riesgo ya cu sponsornan grandi, local y internacional ta bay purba na cumpra e integridad di e politico.
Esaki ta un situacion cu ta pasa hopi durante campaña politico na unda cu comerciantenan ta acerca e politico pa inverti den su campaña. Prome Minister ta conseha tur politico cu na momento cu un comerciante yega y ofrece pa sponsor nan campaña, pa nan core leu ya cu esaki nunca tin bon intencion su tras. Ta sumamente importante pa ta hopi cauteloso kico un politico ta priminti durante campaña. Na momento cu un politico priminti di legalisa algo of cambia ley riba algo otro y e comerciante a inverti den su campaña, conta cu nan ta bin cobra e fabor ey despues poniendo hopi presion.
“Como Gobierno bo mester ta hopi cauteloso na momento di tuma decisionnan asina, y percura pa semper cana e caminda legal y corecto. Sin importa kico esun cu a financia bo campaña ta exigi di bo of pone presion riba bo pa haci. Esaki ta e unico manera pa logra integridad den gobernacion. Na Aruba esaki ta pasa hopi pasobra tin hendenan cu ta kere cu pasobra nan a cumpra integridad di un of mas parlamentario, of un minister, nan tin derecho di cumpra henter un gobierno. E lucha aki ta real, y e ta duro, pero ora bo tin e berdad y integridad na bo banda, bo no mester teme nada”, Prome Minister a duna di conoce.
Cu e ley aki, Parlamento a cuminsa pone un fin na e presion ey. Ex Prome Minister Sr Mike Eman a haña un donacion di $50 mil dollar di Roberto Rincon pa financia su campaña. Esaki ta casi sigur un di e hopi otro donacionnan cu tawata tin na partido AVP ya cu esaki lo ta practica normal den partido AVP, pasobra ningun integrante di e partido a sali desmenti esey.
Esaki sigur, Prome Minister a indica, lo ta un practica cu no ta bay ta posibel mas. Pa ley niun politico no por acepta donacion y mucho menos sumannan exorbitante asina.
“E donacion aki a wordo duna y depsues nos refineria, nos pilar economico a bay den man di Citgo cu ta e trabou cu Roberto Rincon a intermedia pa gobierno anterior teniendo e pilar economico rehen pa asina tanto aña. Esaki ta un ehempel bibo di con financiamento politico tin su resultado perhudicando full un pais na unda miles di trahado no por a haña un trabou.
Pa nos partido MEP en todo caso e cos aki no ta nada normal, y no ta acceptable.
Pero awor cu e ley cu Parlamento a pasa, e cosnan aki no por pasa mas. Pabien un biaha mas y DANKI pa a sostene e ley aki”, Prome Minister Evelyn Wever-Croes a enfatisa.


text:
ORANJESTAD (AAN) – Matutino DIARIO ta finaliza e entrevista cu a wordo realiza cu Lourdes Bramble, un profesional Arubiano hopi destaca na Hulanda y a wordo reconoci pa su amplio trayectoria y trabaonan na bienestar di hende vulnerable.
Un di e aspectonan cu ta resalta den e caracter di Lourdes, ta cu e no ta carga e mentalidad (basta comun), cu e tin cu traha di 9 or te 5 or y ta cla.
El a reitera cu su trabao tabata su hobby, pues e tabata hinca hopi tempo den dje, pa traha cu e diferente lidernan cu ta sinta den gobierno.
“Na Aruba, nan ta yama nan minister, aki nos ta yama nan ‘werkhouder’. Tur e hendenan aki Diahuebs siman pasa, cu mi tabata tin mi delaster dia na mi trabao (cu Stichting MeerWaarde) nan a traha un film masha bunita, unda cu e werkhouder, ex-werkhoudernan, y director di tur e organizacionnan cu mi a traha cu nan, a manda un mensahe hopi bunita pa mi. Esaki a pone mi keda hopi sorprendi, pasobra manera mi ta bisa tur hende, locual cu mi ta haci mi no ta hacie pa mi haya elogio”, e dama a expresa.
Unico cos cu Lourdes tabata tin como meta tabata yuda hende pa nan mes bay dilanti y siña con pa logra nan metanan, regla nan asuntonan y bira independiente, pues sin keda depende di otro personanan, locual ta un ganashi pa nan mes, manera Lourdes a reitera.
NA ARUBAHUIS:
Den su experiencia na Arubahuis, el a conta nos cu el a cuminza como Mentor na Haarlem cu Amsterdam, y despues, door di mi experiencia mi a wordo pidi pa hopi ciudad di estudio y aworaki mi ta ainda como Mentor pa un aña mas. Y naturalmente, mi a traha cu diferente Minister Plenipotenciario y diferente director di Arubahuis.
E prome Minister Plenipotenciario cu mi a topa cune, tempo cu mi a firma mi contrato na 2004, tabata Frido Croes (qepd), despues mi a haya mi cu Edwin Abath, Minister Yrausquin, nos actual Gobernador Alfonso Boekhoudt, y aworaki mi ta funcionando bao di Minister Guillfred Besaril”, Lourdes a relata.
Manera a bin dilanti caba, Lourdes a baha cu pension for di Stichting MeerWaarde y aki un aña e lo baha cu pension for di Arubahuis.
“Mi ta haci esey cu dolor na mi curazon, pasobra mi tin e gevoel cu mi tin ainda asina hopi cu mi por aporta na otro hendenan. Mi tin hopi conocemento di masha hopi tema”, Lourdes a expresa.
El a agrega cu e tabata tin su propio Bedrijf unda e tabata duna curso pa hopi organizacion na full Hulanda. “Mi tin duele, pasobra mi por yuda asina hopi hende ainda, cu mi conocemento y mi experencianan y mi ta sinti mi mes jong pa sinta na cas” Lourdes ta expresa.
ARUBA SEMPER PRESENTE:
Lourdes nunca a laga Aruba un banda. “Mi tabata bay Aruba masha hopi mes. Nos a traha un cas na Aruba y desde 2006 e cas teynan. Esey ta pone cu un of dos biaha pa aña nos ta bay Aruba. Mi ta ripara hopi cos na Aruba tambe. Tin ora ta duna mi duele pa wak cu tin ainda hopi hende vulnerable. Aruba a crece economicamente hopi, pero mi por ripara cu no tur hende por probecha di e progreso aki. Ora bo papia cu hende nan ta bisa bo cu si, pero cu no tin pobreza na Aruba. Mi sa cu tin pobreza! Mi sa cu hopi hende no tin suficiente entrada pa nan por biba drechi y come drechi. Esey ta un preocupacion grandi di mi”, Lourdes a remarca.
Otro preocupacion grandi cu Lourdes tin, ta cu e ta ripara den muchanan hoben cu e balor y normanan cu su generacion a lanta cune, ta full otro pa e hobennan di awe.
“Tempo cu mi a lanta tabata tin como norma cu bo mester respeta mayornan, cu bo ta tende di mayornan, pero mi ta kere cu esey ta hopi leu aworaki bao di nos hobennan, y esey ta haci mi dolor pa wak con nos hubentud ta bay on cu nan libertad, balor y normanan. Y tambe, manera mi a bisa prome, cu mi ta wak hende cu no por beneficia di e crecemento economico di Aruba. Hopi hende ta keda atras!”, Lourdes a declara.
PLANNAN PA FUTURO:
Den su plannan pa futuro, Lourdes kier haci algo bek pa Aruba. “Mi tin intencion di lanta un organizacion, of por ta mi por joint un organizacion na Aruba cu ta traha na bienestar di hendenan cu ta vulnerable, pasobra mi ta ripara hopi cos na Aruba, cu tin pobreza, muchanan cu tin ora ta bay scol sin come, y na esey mi kier haci algo. No pa yuda nan duna nan so, pero siña nan un manera cu nan mes por logra zorg pa nan mes”, Lourdes a conclui.


text:
Diabierna awo nos tur lo dicidi riba e direccion di Aruba. E ultimo dos periodo di gobernacion tawata un nachtmerrie pa mayoria (99%) di nos digno pueblo. Nos ta para dilanti varios reto, no solamente riba structura estatal pero tambe gubernamental y mester percura pa un Aruba mas inclusivo riba varios tereno. Nos tin cu crea cuponan di trabao y percura pa diversifica nos economia den e districtonan di San Nicolas y vecindario.
E Aruba cu nos tin awe no ta uno sostenibel unda cu e clase media practicamemte no ta existi mas. Ora esaki sosode no tin poder di compra y consecuentemente comercio ta crash locual ta nos caso e ultimo 3 aña caba. No por tapa solo cu un dede, tur rapport ta buta enfasis riba e desaster ocasiona pa Horcan Mike cu a laga Aruba completamente destruí. Nos meta di MEP ta pa crea desaroyo economico pa San Nicolas, y trece progreso pa habitantenan di San Nicolas.
Tin 140 politico: Ami Rudy R. Richardson ta pidi bo sosten cu votonan preferencial pa representa nos digno pueblo den parlamento di 2017 pa 2021. Esaki ta alrededor di 1.400 voto pa logra esaki cu number 25 riba lista di nos prestigioso partido Movimiento Electoral di Pueblo (MEP). Mi lo traha duro pa reduci e atraso Social Economico di San Nicolas. Mester traha na un manera structural mas school riba tur nivel, facilidadnan deportivo y opvang despues di school, cuponan di trabao, salud publico, infrastructura den e barionan y reduci e crimen bao di nos hubentud. Dios bendiciona nos pueblo den e retonan dificil nos dilanti pero cu union, fe y dedicacion nos lo sali victorioso. Boso amigo y sirbidor.


text:
A KONFISKÁ UN BRÒMFITS DURANTE KÒNTRÒL DI TRÁFIKO
Durante kòntròlnan rutinario riba djamars 20 di yüli, a duna prosèsferbal pa entre otro manehá sin reibeweis bálido, sin dokumentunan di seguro bálido. Sin hèlm bisti i sin plachi di number. Tambe a konfiská un bròmfits te ora ku e shofùr por mustra papelnan di seguro reibeweis bálido.
Durante di kòntròl rutinario di un outo a pasa ofer pa un kòntròl den kuadro di Lei di Opio BES despues ku un holó fuerte tabata bin for di den e outo. A topa i konfiská un kantidat chikitu di yerba paresido na mariwana. E shofùr a haña un prosèsferbal pa violashon di Lei di Opio BES.
PROSÈSFERBAL PA KONTAMINASHON DI MEDIO AMBIENTE
Riba djaluna 19 di yüli sentral di polis a risibí notifikashon tokante un kandela na un kas den un mondi den besindario di Tra’i Montaña. Na yegada a resultá ku tabatin plèstik i probablemente produktonan kímiko na kandela. A duna e habitante un prosèsferbal pa kontaminashon di medio ambiente.
AKSIDENTE RIBA KAMINDA JATO BAKO
den oranan di atardi riba djaluna 19 di yüli un aksidente ku un ‘buggy’ a tuma lugá riba Kaminda Jato Bako. Ambulans a transportá e shofùr hospital pa tratamentu médiko. Kousa di e aksidente no ta konosí.


text:
Patrick Groters ta keda na di 8 lugar den e 200IM na Lima, Peru
E hoben Groters a clasifica pa di dos biaha pa e gran final A na e Weganan Panamericano Lima 2019, awo den e 200m IM. Groters a haya un otro oportunidad di landa contra e mihornan den e competencia aki y disputa asina pa un medaya. Mester bisa cu mainta Groters a kibra su propio record Arubano marcando un tempo di 2:03:33.
Den e final A di e 200m IM anochi, Patrick a inicia prome cu e 50m mariposa unda ta marca un tempo di 25.95 , sigui pa lomba cu ta su disciplina di mas fuerte unda e ta marca un tempo di 56.71, e di tres cu tabata schoolslag Patrick ta marca un tempo di 1:34.84 y finalmente pa caba cu e estilo liber unda e ta marca un tempo final di 2:06.21. Notabel ta cu e prome 100m a bay hopi bon, pero e ultimo 100m tabata menos bon unda Groters ta finalisa na un di 8 lugar.
Remarcabel ta cu durante e Weganan Panamericano di Lima 2019, Patrick Groters a sa di establece 3 record Arubano nobo den landamento.
Pabien Patrick Groters.


text:
E trabao di trahado social, specificamente riba tereno cu ta trata cu husticia, no semper ta uno
facil, pero si uno sumamente importante pa nos comunidad. Pa medio di diferente proyecto,
Stichting Reclassering en Jeugdbescherming Aruba ta traha pa re-enforsa tanto adulto y hoben
cu a haya nan mes den problema cu husticia, pa nan por reintegra den nos comunidad
positivamente y hiba un bida stabiel, cu menos chens riba re-incidencia.
Seraida Pemberton-Leonard, actual Directora di Stichting Reclassering en Jeugdbescherming ta
refleha riba su trayecto n’e organisacion y e diferente proyectonan cu e fundacion a sa di logra
den transcurso di tempo. E ta sinti su mes orguyoso di por a forma parti di e desaroyo y
implementacion di e departamento di Alternatieve Sancties, e Leerwerktraject, Mentorenproject
y varios proyecto mas, di cual algun a ricibi reconocimento internacional riba tereno humanitario
y social.
Coleganan a expresa nan palabranan di exito y a conta di nan experencia trahando cu Seraida como un trahador balente, y un bon ‘motivational leader’ cu ta semper habri pa inovacion.
Sra. Pemberton-Leonard a expresa su gratitud di por a traha cu señora Cristina v/d Berg, un pionero local riba tereno di reclassering aki na Aruba, y a indica cu esaki ta un momento extra special pa su persona, mirando cu Stichting Reclassering en Jeugdbescherming Aruba ta celebrando su di 60 aniversario e aña aki.
Stichting Reclassering en Jeugdbescherming Aruba ta boga pa un miho clima social riba nos isla y ta realistico cu esaki ta solamente posibel den colaboracion cu diferente instancia y cu comunidad henter.
Na momento cu un persona ta dispuesto y ta ricibi e guia necesario pa reintegra su mes, e sosten cu e ta ricibi na cas, den bario y riba tereno laboral tambe ta importante pa garantisa un resultado positivo y duradero.
Prevencion ta cuminsa cu educacion y pa duna bek na nos comunidad, Stichting Reclassering en Jeugdbescherming Aruba lo lansa un programa cu hopi tips practico y gratis riba tereno di desaroyo personal, di famia y relacion, maneho di placa y maneho di tempo liber.
Stichting Reclassering en Jeugdbescherming ta invita un y tur pa sigi tur desaroyo riba e Facebook page
Stichting Reclassering Aruba.


text:
Segun resumen diario di Departamento di Salubridad Publico DVG riba desaroyonan di pandemia di Covid-19 na Aruba, ayera tabatin un total di 180 caso activo di e malesa causa pa e virus SARS-CoV-2.
DVG a informa cu cuatro persona a recupera di Covid, y a registra 18 caso nobo di e malesa, di cual dos no ta residente. E cifranan aki ta representa un tasa di positividad entre nos residentenan di dies porciento. E cantidad di fayecido relaciona cu Covid-19 no a conoce aumento y ta keda na 170.
Datonan di DVG ta ilustra casonan nobo di Covid cu un averahe semanal di 15 caso pa dia, y un averahe di tasa di positividad semanal di diesun porciento pa dia.
Actualmente, na Aruba tin 12 persona hospitalisa pa ricibi tratamento pa Covid-19. Di esakinan, 6 persona ta den Unidad di Cuido Intensivo (ICU) mientras cu 16 ta riba piso general. Ademas tin 18 pashent di Aruba actualmente den Unidad di Cuido Intensivo na Colombia pa ricibi tratamento pa Covid.


text:
PlayStation PLUS 12 Months Gift Card Codes (US)
Un Playstation Plus eCard ta un bon manera pa treat bo mes of e video game lover den bo bida. Uza e eCard aki pa bira miembro di PlayStaion Plus y ricibi Free Games tur luna cu bo ta miembro! Tambe bo ta ricibi exclusive discounts te hasta riba weganan nobo! Cu PlayStation Plus tambe bo por join bo friends nan online y join diferente online community di PlayStation!
***Importante prome bo cumpra!!!***
Tene cuanta cu bo mester di tin un North American account paso e code aki lo traha solamente riba e North American server
Pa redeem bo PSN of PS Plus eCard of digital code sigui e siguiente stapnan:
- Habri/bishita e PlayStation Store via PC, PS4, PS3, PSVITA of PS App
- Sign in cu bo PSN account I.D.
- Selecta e ‚ÄúRedeem Code‚ÄĚ of ‚ÄúRedeem Prepaid Card‚ÄĚ (web browser) tab
- Yena e code riba bo eCard of digital code cu bo a haya via email
- Click redeem y bo ta cla!
*Bo mester di tin un US PlayStation Account pa e code traha!


text:
Club de Gimnasia y Esgrima La Plata
Club de Gimnasia y Esgrima La Plata (abrevia Gimnasia La Plata) ta e club mas grandi di futbol di La Plata,(Argentina). Su actividad principal ta futbol masculino den prome division di Argentina. Fundá oficialmente dia 3 di juni 1887 e club ta esun mas bieu y ainda activo cu participacion den e competencia argentino. Nan ta considera nan mes e club mas bieu di Sur Amérika, aunke otro clubnan manera Lima Cricket & Football Club a wordo lanta mas prome.
Algun futbolista ku ta hunga na Gimnasia La Plata ta:
Algun futbolista ku tabata hunga pa Real Madrid ta:


text:
Description
Mega Millions ta un loteria di multiple estado na merka. Mas ku 45 estado involvi ta aporta na e premio. Ta pone ku e montante di e premio ta subi bira hopi grandi y lihe.
Ora bo laga nos hasi bo kompra pabo via di e systema aki, nos ta kumpra di e mesun number aki pa hunga 2 dia konsekutivo tras di otro. Djamars y Djabierne atrobe. Basa riba e 2 dianan aki, e preis di e 2 weganan ta yega na Fls. 14,00 pa e siman konserni.
Kon te yena e formulario aki?
Ora bo asepta i kumpra ku e systema di quickpick bo no mester yena number paso e numbernan ta wordu genera dor di e computer mes.
Entrega di bo Ticket di Mega Millions
Ora nos bestel bo loteria, nos ta upload e den bo portaal of via email. Tambe e Djamars bo por pasa buska bo Ticket personalmente na nos kantoor.


text:
The best dentists & hygienists in Curacao
Bon bini na e web-sait di Dental Clinic Chong and Associates. Nos klinika dental tin fasilidat nan moderno y komfortabel, ku un tim di profeshonal nan ku ta tuma nan tempu pa skucha y waak bo, pa asina ofrese bo tratamentu di haltu nivel personalisa pa abo.
Dental Clinic Chong and Associates tin un amplio gama di tratamentu dental, tantu general, preventivo y kosmetiko den un ambiente relaha, usando lo ultimo den teknologia. Sea ku bo ta bishita nos pa bo limpieza y kontrol regular di djente di kada 6 luna, of kwalkier otro tratamentu manera yena djente, seyante, korona, veneers pa hasi djente bunita, tratamentu di nervio, hasimentu di djente blanku, of tratamentu di problema nan di karni d djente; of den kaso ku bo a perde djente i ku bo mester pone nan bek nos por ofrese bo bridge nan figo, of implante nan na e luga nan kaminda no tin djente, of bridge nan y plancha pa kita y bisti; e opshon nan ku tin ta hopi y nos tim di profeshonal nan tin e enfoke di dunabo kwido dental di e kaldidat mas haltu.
Hopi hende no ta realisa e tantisimo riesgo nan di salu general, ku tin relashon ku malesa nan di djente y karni d djente. Si bo a ripara ku bo djente nan ta birando los, bo karni djente ta sangra, bo djente nan ta sensibel of morde ora ku bo ta kome of bebe, fabor di kontekt nos pa traha un sita pa diskuti bo nesesidat nan di salu di bo boka y djente nan.
Nos kompromiso ta serio pa yuda bo sinti bo comodo durante di bo tratamentu di djente, pa asina yuda bo mehora bo salu di bo boka.
Danki pa bishita nos web-sait. Sinti bo asina bon di yama of e-mail nos si bo tin kwalkier pregunta!
Na DentalClinicChong.com bo tin akseso na:
Home


text:
Mas cu 1.5 kilo a keda confisca
All Stories
E castigo ta mara na condicionnan special cu e mucha mester cumpli cun’e
ORANJESTAD (AAN): E sospechosonan Wuill Vrolijk, Joshua Wouters y Yael Frans a presenta dilanti Hues y a keda dicidi cu tratamento di e caso penal contra nan lo tuma lugar na November 2021.
ORANJESTAD (AAN): E homber Arubiano W., a para riba den Corte cu e no a viola su señora B. Fiscal si ta haya legalmente proba cu W. a maltrata y viola B. y a exigi 2 aña di prison.
Hues a aplica castigo hubenil y bao guia di Reclasering - ORANJESTAD (AAN): Diabierna mainta via video conference, un mucha a wordo haya culpable di a hinca un homber mata riba e anochi di 31 December 2020 pa 1 Januari 2021.
ORANJESTAD (AAN): Diabierna mainta Corte di Husticia a trata e tristo caso di hincamento, caminda un adolescente di 16 aña, a hinca su welo Alex Tromp di 77 aña mata.
ORANJESTAD (AAN) – E homber P.V. acusa di importa 991 gram di marihuana entre 8 Augustus 2019 y 20 Augustus 2020, a admiti den Corte cu el a bay haci un amigo M. fabor di busca un pakete.
ORANJESTAD (AAN) – Diahuebs mainta Corte den Promer Instancia a condena e dokter di cas homber A. pa a mishi cu un di su asistente dama.
ORANJESTAD (AAN): Diabierna mainta via video conference Hues a dicta sentencia den e caso penal cu Ministerio Publico a cuminsa contra e hombernan A.C.R., G.V.D.S., V.V.L. y W.Q.A.
El a worde condena na multa di 4 mil Florin y castigo condicional - ORANJESTAD (AAN): E homber Americano J. no tabata presente durante tratamento di su caso.


text:
ORANJESTAD – Resamento na e Monumento di Sta.Cruz di Maria e luna ‘ki no ta bay door. Na misa di Dakota tin fiesta pa recorda aparicion di Maria na Fatima. Ban scucha palabranan di Mama Maria y su mensahe pa mundo henter.
Ta invita tur deboto y fielnan cu ta asisti tur luna na monumento pa ta na parokia di Dakota. Santa misa ta cuminsa pa 7 or di anochi. Como yiunan di Maria nos ta bay cu tur respet bisti cu blusa of camisa blanco, Carson of saya blou scur, y nos scapulario di Curason di Hesus y Maria.
Nos tin un vaandel di Maria, ban ta uni den nos oracion Nos Mama Celestial ta stima su yiunan terenal.
Ban cu alegria serca nos Mama Maria, resando den silencio nos rosario, cu E mes a siña nos via tres mucha inocente na Fatima. Ban resa pa e Planeta Mundo cu poco-poco ta birando mas vunerabel, Oceano grandi ta birando mas sushi, bestianan aquatico ta muri di e lama cu ta bira mas cayente, of comerciantenan ta coy demasiado pisca y otro bestianan di lama, y otronan no ta duna bestianan den lama nan espacio pa nan procrea, mescos cu nos cangreunan muhe, nan ta comenan sin duna nan espacio y come nan cabituti cu ta nan webonan, no ta laga nan pro crea, pesey nan ta caba na Aruba y otro parti di mundo. Temperatura di atmosfera ta bira mas cayente. Nos por yuda! No solamente di piki desperticio di otro, core un auto cu ta usa bateria of usa menos aparato di coriente, tur ta yuda! Oracion ta mas fuerte, no kere cu oracion ta enbano, Hasta den silencio Dios ta scucha bo humilde oracion. Laga nos sigi resa y transforma como yiunan di Dios, pa tur hende haya bendicion y resa pa esnan cu no conoce Hesus ni Mama Maria, ni balor di Santo Rosario y menos nos naturalesa cu ta asina fragil.
Haya den Cristo concemento di Su Creacion cu t ‘asina sublime. Grupo di Oracion “Inmaculada Curason di Maria ta.honra Birgen Maria cu ta nos mama Celestial. Laga nos resa pa muribundonan cu no ta haya oracion na nan ultimo oranan. Y tur almanan cu ta den purgatotio, y tur cu a bay nos dilanti. Resa pa esnan cu ta malo den exterior cu ta anhela nan recuperacion pa nan por regresa den nan hogar.
Danki pa publica e Bon Noticia
Saludo y bendicion
Comision: “Inmaculada Curason di Maria”
Kenneth Stein 565 0187
Manuel da Vargem 595 7331
Pastor Jairo Maduro
Tel: 585.8110


text:
Fin di siman cu a pasa a tuma luga e accion boluntario di mas grandi den Reino. Na total a haci mas cu 9000 trabou den organisacionnan social na Aruba, Boneiro, Corsou y Hulanda.
E dianan 21 y 22 di maart tabata brota di energia positivo cerca hopi organisacion di bon causa. Mas cu shen mil boluntario a pone man na obra y a haci trabounan cu di otro forma hamas lo a wordo haci.
Durante ARUBA DOET, unda 134 trabou boluntario a keda completa, Gobernador di Aruba Sr. Freddy Refunjol, a haci e apertura na Stichting Thuiszorg Aruba unda a verf e cambernan di e habitantenan. Durante e accion di BON DOET un total di 66 trabou a keda acaba. Na Corsou, unda a organisa CURA DOET pa prome biaha, por a conta di biaha cu un entusiasmo enorme unda mas di 130 trabou boluntario a keda completa.
Claro cu e aña aki tambe, Rey y Reina a aporta na un organisacion social. E aña aki nan tabata di bishita na “Kinderboerderij Het Akkertje” na Rijswijk unda nan a yuda verf e stalnan.


text:
Locual cifrasnan di COVID-19 na Aruba ta indica desde 1 juli 2021.
ORANJESTAD- 18 augustus 2021. Mientras e cifrasnan di vacunacion ta sigui subi na Aruba, e cifras di esnan no-vacuna ta sigui baha. Data ta ilustra cu apesar cu e grupo di localnan no vacuna ta representa solamente 29 % di e poblacion 18+, toch nos ta mira cu e grupo aki ta ocasiona 82%, 87% y 77% di hospitalisacion, ICU y morto, respectativamente, pa motibo di Covid-19 severo desde e comienso di e di 4 ola (despues di 1 juli).
Aruba su poblacion ta consisti di un poblacion di ≈125 mil ciudadano teniendo na cuenta cu e grupo di esnan indocumenta. Na e momentonan aki na Aruba ≈58 mil ciudadano registra na Aruba entre edad di 18 aña bai ariba a vacuna cu tur dos shot, grupo di esnan cu ta ariba di 18 aña cu no a vacuna ta ≈23 mil. Si tuma nota, e grupo di esnan vacuna ta casi 3 biaha mas grandi cu e grupo no vacuna. E informacion aki ta uno hopi importante cu no por descarta ora di analisa cifrasnan di COVID como cu e populacion na Aruba di esnan vacuna vs esnan no-vacuna no ta igual dus no ta 50/50.
Na Aruba for di 1 di juli 2021 nos a conoce un aumento di 2238 caso positivo di COVID-19 bou di residente di Aruba cu AZV. E cifras aki ta consisti di 783 caso nobo bou di e grupo vacuna y 1345 bou e grupo no-vacuna. Manera por observa apesar cu e grupo di esnan vacuna ta 3x mas cu esnan no-vacuna, asina mes e cantidad di contagio bou di e grupo di esnan vacuna ta menos cu di e grupo no-vacuna.
Pa locual ta cifras di esnan cu a wordo interna den hospital por señala cu desde 1 di juli un total di 116 persona (18+ local) a wordo interna den hospital. Di esnan interna 21 tawata tin 1 of mas vacuna y 94 no tawata vacuna. Esaki ta traduci na un chens di 11 biaha mas grandi pa wordo interna na hospital pa motibo di Covid-19 si no ta vacuna. Di esnan interna cu mester a wordo interna den ICU, 2 tawata vacuna cu por lo menos 1 vacuna y 13 no tawata vacuna. Esaki ta traduci na un chens di 16 biaha mas grandi pa wordo interna den ICU pa motibo di Covid-19 si no ta vacuna.
Lamentablemente 14, di cual 13 ta local, persona a fayece desde 1 di juli di cual 3 tawata vacuna y 10 no tawata vacuna. Esaki ta nifica cu e chens pa muri dor di Covid-19 ta 8 biaha mas grandi pa esnan no vacuna.
Na Aruba, pa motibo cu nos ta biba poblacion mas chikito y cu nos ta na comienso di e 4 wave di Covid-19 na Aruba, e number nan aki por cambia. Pero, si ta observa e number nan aki den exterior, ta mustra cu e vacuna Pfizer ta hopi efectivo den preveni Covid-19 severo.
Esaki ta un bista di e cifrasnan di COVID na Aruba den e ultimo luna y con esaki ta dividi entre e categorianan di esnan vacuna y esnan no-vacuna.


text:
ORANJESTAD – Kuater aña despues ku Sint Eustatius a haña státùs di kuerpo públiko stasianonan por duna nan opinion tokante e státùs estatal di nan isla. Eilandsraad djárason a disidí di tene un referèndem konsultativo ku mester tene pa mas tardá dia 31 di desèmber.
Gobièrnu hulandes ta dispuesto di evaluá e státùs di Boneiru, Statia i Saba na 2015, pero pa hopi stasiano esaki ta muchu poko i muchu lat. Miembro di konseho di SLAM Millicent Lijfrock ta un simpatisadó indiskutibel di un referèndem. “E referèndem mester bini. Ta afektá e derechonan, dignidat i integridat fundamental di stasianonan, sin paga tinu kon e hendenan ta sinti nan mes.”
E konseho a vota ku kuater voto pro i un kontra pa tene un referèndem. United People’s Coalition (UPC), Statia Liberal Action Movement (SLAM) i e miembro di eilandsraad independiente Reuben Merkman a entregá e moshon. E moshon a haña sosten tambe di St. Eustatius Empowerment Party (STEP). Ta Democratische Partij (DP) so a vota kontra.
Outodeterminashon
E derecho riba outodeterminashon i e echo ku nunka pueblo di Statia no por a duna nan opinion tokante e státùs aktual tabata e motibunan prinsipal ku a duna pa tene un referèndem. Ainda no ta konosí kua preguntanan lo proponé na e votadó òf si independensha total tambe ta un di e opshonnan. Ta posibel tambe ku e votadónan lo por vota solamente ku un “si” òf “nò” tokante e státùs aktual. Eilandsraad a duna un komishon di tres miembro independiente òrden pa bini ku un proposishon promé ku 22 di òktober.
Malkontentu
Den sírkulonan polítiko masha dia tabata sklama pa un referèndem. For di tempu di desmantelashon di Antia hulandes tin hopi malkontentu tokante e lasonan mas estrecho ku Hulanda. Espesialmente e preisnan mas haltu pa produkto den pakusnan i tiendanan, e preshon di belasten ku ta subi i e influensha di polítiko i amtenar hulandes ku e hendenan na Statia ta eksperienshá komo metementu riba e isla, ta ser konsiderá komo e opstákulonan di mas grandi.
Sklabitut moderno
Segun Lijfrock e situashon aktual riba e isla no ta hopi diferente for di sklabitut moderno. “A bira tempu pa lanta para i bringa ku kada fibra den nos kurpa. Esaki ta e tempu pa liberashon i emansipashon. Poder ta den man di pueblo.”
Partido di oposishon DP a deklará su mes simpatisadó di e státùs aktual di kuerpo públiko, pero DP tambe ta haña ku por mehorá un ke otro den e relashon entre Hulanda i e islanan. Segun e partido den e státùs aktual por gana algu ainda na outonomia. Pasobra e isla por disidí pa tuma ofer sierto tarea i responsabiilidat di gobièrnu hulandes, por ehèmpel den área di enseñansa i kuido médiko. E otro partidonan ta bai pa mas distansha entre nan i Hulanda ounke tin basta diferensha di opinion tokante ‘kuantu’ i ‘kon’.
Mobilisá
Organisashonan sosial Pro Statia i Brighter Path Foundation tin lunanan largu kaba ta hiba akshon pa tene un referèndem. Ku anochinan di informashon i akshonnan di firma nan ta trata di mobilisá pueblo. “Tur dia nos ta tende keho. Kuater aña ta sufisiente pa mira ku kosnan no ta bayendo bon i ku mester drecha nan, i ta trata di masha hopi asuntu”, bosero di Pro Statia Glenn Schmidt ta bisa.
E èks diputado di finansa tin tiki konfiansa den e evaluashon di otro aña. “Esei ta solamente pa solushoná difikultatnan burokrátiko”, Schmidt ta bisa. “Kisas e por trese miho sosten finansiero sosial i mas invershon, pero e evaluashon lo no laga e deseo di mas grandi di nos hendenan, esta ku nan ke manda den nan mes kas i tuma nan mes desishonnan, sali.”
Outor: John van Kerkhof


text:
Sasaki: Diasabra den oranan di atardi polis y ambulance ta wordo manda na e rotonde Sasaki pa un accident cu hende herida.
Na yegada polis ta bin compronde cu ambulance a yega prome na e sitio y mesora a tranporta e victima pa hospital.
Na e sitio polis ta bin compronde cu e chauffeur di e S.U.V. no a controla su velocidad na tempo, ni a mantene suficiente distancia tras di e otro auto y a dal tras di e Kia Picanto cu tabata su dilanti. E impacto fuerte a laga e chauffeur di e Kia Picanto herida y tabata keha di dolor na su nek.


text:
Segun palabracion haci entre Sr. Gobernador y Formador Evelyn Wever-Croes, diamars atardi Sra Wever-Croes a haci un bishita na Gobernador pa asina informa di progreso di formacion di gobierno nobo. Na su salida di Gabinete di Gobernador, Sra Wever-Croes a wordo encontra pa prensa y el a duna e siguiente informacion riba diferente puntonan cu el a conbersa cu sr Gobernador.
Programa di Gobernacion:
Ainda no ta cla cu e programa di Gobernacion. Esaki ta tumando su tempo pa asina sigura pueblo cu esaki lo bay ta bon hinca den otro. E programa di gobernacion ta inclui puntonan di e programa di campaña di tres partido. E puntonan aki mester wordo sincronisa pa asina drenta un gobierno hunto mas pronto posibel.
Sinembargo, no ta riba tur punto por yega na un sincronisacion asina facil. Tin cierto puntonan cu partidonan kier mira den e programa di gobernacion y nan mester splica e puntonan aki detayadamente pa asina yega na un consensus si e puntonan aki mester bin den e programa of no. Den e caso aki, pa cuminsa un coalicion, ta importante pa papia di e puntonan aki di adelanta, pa asina evita e boksmento cu cosnan cu por a papia di adelanta riba nan. Pero pronto e programa lo keda cla pa despues drenta den e ultimo fase di e procedura aki cua ta reparticion di cartera.
Reparticion di Cartera:
Riba e tema aki sra Wever-Croes ta indica cu ainda no a yega na e punto aki. Prome cu acopla e personanan na carteranan, ta necesario pa haci e reparticionnan di e carteranan. Nos ta siguiendo recomendacionnan specifico di Sr. Gobernador pa forma un gobierno a base di un coalicion amplio di partidonan MEP, POR y RED. Y pa esaki ta wordo haci mas structural posibel pa yega na un consensus amplio di tur tres partido. Despues di reparticion di carteranan, cada partido lo bay bek den nan seno y apunta esnan cu lo bira minister pa despues sigui e screening manera nos landsbesluit ta exigi.
Kico ta pasa si no keda cla pa huramentacion:
Riba e pregunta aki, Formador ta contesta cu si pa diabierna no tin un gobierno nobo, esaki no ta nifica cu tur cos lo cay den otro y lo no tin motibo tampoco pa cay den ansha. Diahuebs Parlamento ta bay despidi di Parlamentarionan cu no ta sigui den Parlamento mas. Diabierna 27 di october, Parlamentarionan nobo lo huramenta pa e Parlamento nobo. E merdia ey mes e Parlamento nobo lo scohe e Presidente y Vice-Presidente nobo di Parlamento. Fraccionnan lo apunta nan líder di Fraccion y despues ta sigui e reunionnan pa reparti e trabounan di diferente comisionnan. Parlamento ta bay funciona normal entrante diabierna. Mientras tanto, e gobierno demisionario lo sigui te ora cu e gobierno nobo huramenta. Pero nan por atende solamente e asuntonan cu ta andando. E ministernan demisionario no por tuma desicionnan nobo cu ta mara país Aruba.
Sra Evelyn Wever-Croes ta conclui bisando cu e lo tene prensa y pueblo informa di cualkier informacion nobo cu lo tin den e dianan nos dilanti.


text:
Willemstad - Bright Ideas & Services a selebrá djaluna último su di 28 aña di eksistensia lansando su Biblioteka i libreria di buki uzá: brightworldpark.com.
Esaki ta parti di e proyekto ku a kuminsá na aña 2006 ku lesamentu semanal riba djadumingu atardi, un esfuerso kontinuo pa promové lesamentu i pa kompartí hañamentu di konosementu i sabidoria.
Inisiadó di e proyektonan Reyna Joe a splika ku henter e idea di e biblioteka den un tempu moderno kaminda mundu ta digital, ta simplemente pasobra lesamentu ta keda importante i no ta tur hende ta digital. Asta hende ku ta digital lo benefisiá di keda dominá e téknika di bon lesamentu.
E proyektonan huntu ta komplementá otro i ta importante pa hende di tur edat. Brightworldpark.com ta un proyekto di buki uzá ku ta duna buki un di dos bida ku un doño/lesadó nobo i ta duna oportunidat pa kumpra un buki, les’é i tres’é bèk si bo skohe pa no keda kuné ora bo sa kaba kiko tin aden.
Presidente di ADECK, Asosashon di Empresa(rio)nan Chikí i Mediano di Kòrsou, Wilbert Geertruida a bisa ku kada proyekto empresarial ta importante i sigur unu ku ta kontribuí na mehoramentu di hendenan den mundu empresarial. ‘Mas un empresario lesa, mas informashon e por haña ku por lag’é ta mihó den loke ku e ta hasi’, asina Geertruida a bisa.
Pastor Curtis Meris promé ku el a bendishoná e Biblioteka a bisa ku proyektonan asina aki ta hopi importante, pasobra lesamentu ta asina importante pa tur hende.
E tabata sumamente positivo ku e proyekto aki i ta spera ku mas hende lo hasi uso di e proyekto pa lesa mas.
E Biblioteka i brightworldpark.com ta ofresé lesamentu pa esnan ku no ta lesa mashá pero tambe pa e lesadó pashoná. E kolekshon ta kompartí den dos: un kolekshon privá amplio ku e.o. literatura di outornan di Kòrsou, di Karibe Ulandes i di Karibe kompleto ku ta trata vários tópiko.
E kolekshon general ta tambe un kolekshon literal; ku e.o. tambe serienan kompleto di diferente outor di henter mundu i na diferente idioma. E bukinan ta di kuminsamentu di siglo 20 pa aworakí. E Biblioteka aki ta konsistí di un kolekshon di mas ku 10.000 buki un kombinashon di kolekshon propio i donashonnan di diferente fuente.
Tur buki ainda no ta registrá ‘online’, pero ta hasiendo e esfuerso pa esaki sosodé mas lihé posibel. I henter e proseso aki ta unu den desaroyo kontinuo i e deseo ta pa tené den moveshon loke ta nifiká ku lo e no ta un proyekto ku un fin.
Pa mas informashon por komuniká via This email address is being protected from spambots. You need JavaScript enabled to view it. i lo por wak mas informashon riba facebook/Bright World Park.


text:
Oportunidad pa Trabou: Programme Manager, ReSEMBiD (focus on Marine Biodiversity)
Bo ta interesa pa traha pa 12 isla den Caribe den Marine Biodiversidad y avansa e plannan di desaroyo humano sostenible? Si ta asina, esaki por ta e oportunidad pa bo. Expertise Franse ta busca pa duracion di e projecto ReSEMBiD un:
Programme Manager ReSEMBiD
(cu focus riba sector di Marine Biodiversity)
Programma financia door e di 11 EDF, di Union Europeo
cu base na St. Maarten
E meta di e proyecto ReSEMBiD ta pa contribui na e desaroyo humano sostenible di OCTs-nan den Caribe. Construiendo resistencia pa e efectonan di cambio climatico, boga pa un economia di low-carbon y protegiendo e biodiversidad marino lo contribui na desarroyo sostenible socio-economico den e region.
Bou di giua y support di e Programme Director, e Programme Manager lo bai tin dos responsabilidad central:
- Duna e miho conseho technico na stakeholders door di e formulacion, design, implementacion y evaluacion durante e ehecucion di e programa;
- Sigura e implementacion efectivo, eficiente a responsable di e programa, den liƱa cu e plan di trabou y e maneho aplicabel.
E lo mester biaha pa diferente OCT si ta necesario pa sigura support significativo pa e OCTs-nan, supervision di e deliverable y management feedback.
Pa mas informacion por download e informacion anexo.Scroll To Top
- Maximum price list: 16 october 2021 October 21, 2021
- Announcement new maximum prices: 16 october 2021 October 21, 2021
- Macuto di Compras: 16 oktober 2021 October 15, 2021
- Macuto di Compras: 9 oktober 2021 October 15, 2021
- New gasoline price publication: 13 october 2021 October 13, 2021
- Macuto di Compras: 2 oktober 2021 October 4, 2021


text:
Atleta/deportista a bira victima di atake y mordi for di cachonan di un doño irresponsable!
Diasabra atardi a drenta informe di un caso unda cacho a morde un atleta riba caya eherciendo su deporte na Pos Chikito, mesora a dirigi un patruya na e sitio. Na yegada di e patruya a bin pa intermedia pero no a haci nada a djies bisa e doño pa tene su cacho den cura. E habitantenan den e area a keda babuca cu e actuacion policial y e habitantenan cu sa cu e donjo di e cacho tin 21 cacho y ta laga nan tur bay riba caya y esakinan a morde diferente hende caba. Ora bisiñanan a bisa e donjo di cachonan pa hinka e cachonan paden, e ta coba mama di e bisiñanan. E hoben victima tabata haciendo su deporte y tabata coriendo riba e caminda aki na Pos Chikito na momento cu tur e cachonan a atake y un di nan grandi a morde na su bil. Authoridad policial a yega di acudi diferente biaha caba na e mesun lugar aki pa cachonan cu ta terorisa tur hende eybanda: E ley cu tin no ta sirbi, tur hende ta hasi locual nan kier toch cu nan cachonan. No tin ley di damnificacion pa esnan cu wordo mordi.. AZV ta sigui carga cu e gastonan di pone Tetanus y paga dokternan nan orario pa atende esnan mordi pa cacho. Mientras na otro pais e asunto aki ta miho regla, na unda cu e donjo di cacho ta esun cu tin cu carga cu e gastonan y tambe ta fija un otro suma pa e victima pa ‘Pain and suffering’. Ta spera cu mescos cu gobierno ta promove deporte, anto tambe mester hasi esaki safe tambe pa e deportistanan segun e bisiñanan a expresa.


text:
Swim Club Orca Curaçao ku proyekto pa mucha di 3 i 4 aña familiarisá ku awa.
Swim Club Orca Curaçao ku proyekto pa mucha di 3 i 4 aña familiarisá ku awa.
SCOCK-17010
Direktiva di Swim Club Orca Curaçao ta partisipá ku djasabra dia 05 di ougùstùs 2017 lo kuminsá ku kurso pa muchanan di 3 i 4 aña familiarisa (kustumá) ku awa. E kurso lo tin un durashon di tres (3) luna i
dos (2) biaha pa siman tin treinen. Riba djasabra treinen ta di 16:00 or pa 17:00 or i djadumingu treinen ta di 10:00 or pa 11:00 or na Pisina Bennie Leito.
Meta di e kurso aki ta pa e muchanan di 3 i 4 aña familiarisá/kustumá ku awa, di moda ku nan por manehá fásil den awa. Ora nan tin 5 aña nan por partisipá na e kurso pa diploma “A” sin problema. Na final di e kurso lo tin un tèst i e muchanan ku partisipá na e tèst lo risibí un sertifikado.
Kabando e kurso aki no ta nifiká ku e mucha sa landa, sino ku e por defendé su mes. Semper e mester tin “gordel” bistí i e mester ta huntu ku su mayor ora e ta kantu di un pisina òf laman. E kurso ta kosta
fl. 50,00 pa luna.
Pa inskripshon i mas informashon tokante e kurso aki por yama sr. Vernon Toré na telefòn
529-6586.
Atentamente,
Vernon Toré
Presidente di Swim Club Orca Curaçao
Tel: 529 6586


text:
MONTANTENAN DI TRANSAKSHONNAN DI OM PA NO KUMPLIMENTU KU MEDIDANAN ENKUANTO COVID
MONTANTENAN DI TRANSAKSHONNAN DI OM PA NO KUMPLIMENTU KU MEDIDANAN ENKUANTO COVID
Último dianan aki, menasa di kontagio di COVID-19 tin tur hende preokupá. Petishon di gobièrnu na komunidat pa mantené na regla i instrukshon den e situashon serio aki i e kantidat di ordenansa di emergensia ku gobièrnu a emití, ta konfirmá e seriedat di e situashon aktual.
Afortunadamente mayoria hende ta tene nan mes na regla. Lamentablemente esei no ta konta pa tur hende. Polis i otro outoridatnan enkargá ku mantenshon di òrdu lo tene kòntròl severo riba kumplimentu ku e reglanan ku gobièrnu a stipulá. E entidatnan aki tin e outoridat pa traha prosès ferbal ora por ehèmpel hende reuní òf no ta kumpli ku e medidanan di karantena, manera e ‘toque de queda’ ku ta na vigor for di 28 di mart.
Basá riba e Dekreto Ministerial di 28 di mart 2020, Ministerio Públiko (OM) a fortifiká e maneho pa loke ta trata montantenan di transakshon ku lo apliká na momentu ku no ta kumpli ku e reglanan ku gobièrnu a stipulá. E montantenan siguiente ta konta komo un punto di salida i por subi si e situashon ta èksigí esaki. Si no ta kumpli ku un transakshon, en prinsipio esei lo duna lugá na persekushon, loke ta trese kuné ku e demanda durante e kaso den korte lo ta mas haltu. Ministerio Públiko ta enfatisá ku ta na bienestar di tur hende pa kumpli ku e reglanan i asina evitá kontagio mas tantu posibel.


text:
Siman pasa delegadonan di USIBO (Union di sindikatonan Boneriano) tabata na Aruba pa un kongreso di FTA i a probechá firma dos protokòl di koperashon ku dos sindikato na Aruba.
Protokòl di koperashon entre USIBO i SIMAR.
USIBO i SIMAR a yega na e konklushon pa sera un protokòl di koperashon entre e dos partidonan aki pa den solidaridat i union yuda otro, sostené otro i fortifiká otro ku e propósito pa, hasi uzo di tur konosementu, eksperensha i fasilidatnan, sali den un forma optimal pa e klase trahadó riba e teritorionan di Aruba i di Boneiru en partikular. Mester realisá i aktua den solidaridat i unidat di akshon. Ku e koperashon aki sindikatonan ta mas fuerte pa nan miembronan i mas fuerte trahadónan ta, nos lo konstruí un mihó sosiedat kaminda nos lucha kontinuo lo ta HUSTISIA pa Un i Tur i un eksistensia humano i ku rèspèt pa dignidat humano.
Pa USIBO a firma presidente, sra. Mavis Abrahams i pa SIMAR a firma sra. Josephine Albertus.
Protokòl di koperashon entre USIBO i FTA.
Despues di kulminashon di e di XXIV kongreso konstitushonal, Union Sindikal di Boneriano (USIBO) i Federacion di Trahadornan di Aruba (FTA) a bini huntu pa firma un protokòl di koperashon entre e organisashonnan.
Interkambio di informashon, konosementu i eksperensia ta di vital importansia pa progreso di sindikalismo den nos region. Pa e motibu aki tambe e organisashon nan sindikal, a hasi uso di e oportunidat di ta huntu na Aruba, pa formalisá e koperashon, un koperashon ku ta eksistí ya kaba pa algun aña.
Pa FTA a firma sr. Hose Figaroa kende a wòrdu eligí komo presidente dia 17 sèptèmber último i pa USIBO a firma presidente, sra. Mavis Abrahams.


text:
Maharishi Mahesh Yogi a trese Meditashon Trasendental na mundu 50 aña pasá i 5 miyon hende a siña praktik'é.
Desplegá benefisionan di Meditashon Trasendental
Meditashon Trasendental ta habri e potensha kompletu di bida. Investigashon ekstenso a saka'fo ku e ta baha strès i preokupashon ku komo resultado mas pas interno, kreatividat, salú, eksito i felisidat.
Meditashon Trasendental
Meditashon Trasendental ta e forma di meditashon di mas puro, simpel, i efektivo ku mundu a konosé. E ta e téknika puro di trasendé – trankilisá te e estado di konsiensia mas poderoso – liber di niun kontròl di mente òf proseso di pensamentu. Meditashon Trasendental
Kon pa siñaDi solamente maestronan sertifiká i solamente personal un hende por siña Meditashon Trasendental (MT). Ta praktik'é 20 minüt dos biaha pa día sintá kómodamente ku wowo será. Siña Meditashon Trasendental
Tuma e prome paso…
Yama Sentro di MT na number di telefòn+5999 510 4058 òf +5999 560 8520
Transcendental Meditation:
does it work?
"Your mind becomes stiller and less troubled by thought. It's a nice feeling. I've decided I'm going to stick with it ... because it's an almost embarrassingly luxurious thing to do."Full article


text:
Ambtenaarnan mester entrega pa ‘friends and family’ haya trabou
Lider di fraccion sr Marlon Sneek, durante conferencia di prensa, a mustra cu fraccion di AVP a dirigi dos carta, uno naoficina di VNO y otro na Gobernado, den cual ta informa cu gabinete Wever Croes, a inicia cu su “afscheid beleid.”
“Dia 30 di november Prome Minister Evelyn Wever Croes a anuncia cu campaña a cuminsa, nos a nota cu e ‘afscheid beleid’ a cuminsa ora cu nos a tuma nota cu con gobierno a cuminsayena hende den diferente departamento.
Nos a mira esaki na Censo, nos a haya informacion cu esaki a tuma luga hasta na Banco Central, tambe na departamento di impuesto y nos por sigui menciona otro departamentonan y esaki ta algo inaceptabel.
Ta inaceptabel cu gobierno ta bay crea responsabilidad pa e siguiente gobierno y sigur mirando e pandemia cu tin, sigurmirando acuerdonan cu gobierno a firma cu Hulanda, caminda a bay di acuerdo cu Hulanda cu gobierno ta bay corta den personal y loke por mira awe, ta firma ta firma pa loke ta contractnan pa cinco aña, tumando hende den servicio permanente.
Nos ta mirando contractnan cu ta cabando di esunnan cu ta campañando cu gobierno, kendenan a bin hunto cu e Minister, awor ta haya contract di cinco aña, otronan ta haya Landsbesluitpa wordo tuma den vaste dienst, creando asina responsabilidad financiero pa e siguiente gobierno.
Pa nos esaki ta algo condenabel, sigur ora cu gobierno ta haci esaki deliberadamente, ora nos mira por ehempel Minister Dangui Oduber ta purba di defende e bagamunderia aki bisando cu e hendenan aki ta bay cu loke ta nan salario cu nan tin na sudepartamento.
Sinembargo aki tin cu mustra cu no ta un departamento ya cu ta e buro di e Minister y ken por garantisa Minister DanguiOduber, cu e hendenan cu su persona a bin cu nan y tur hendepor corda e lista di 5 di December di 2017, ora cu el a nombratur e hendenan aki como cordinador, como bodyguard, conochofer, como bode y awor e ta pone nan den departamentonan.
Nan a bin cu Minister Dangui y nan tin cu bay cu Dangui pa motibo cu e siguiente Minister lo no bay traha cu e hendenanaki, pues awor Dangui ta con un placa cu supuestamente ta den su buro, cu no ta di Dangui, cu no ta fiho ya cu cada Minister, depende con e kier traha e buro ey su gastonan lo ta menos, antoawe Dangui ta crucifica pueblo cu nan ta haya ta paga mas cu 10 hende pa motibo cu su persona a dicidi di cera e contractnan aki.
Esey ta ‘afscheid beleid’ pa fix hende y nos a mira esakitumando luga tur caminda caba y pesey fraccion di AVP ta denuncia esaki ya cu ta imposibel cu sr Knops ta declara cu for di zomer bay ariba na luna di Mey bay ariba, Gobierno mes tin cu mira con e ta haci cu su gastonan, anto ta bira hisa e gastonan aki.
Ta imposibel y inaceptabel cu ta pueblo tin cu bay sufri pa motibo cu tin un gobierno cu ta iresponsabel y Hulanda cu ta esun cu a firma acuerdo cu nan, no ta garantisa cu nan no ta hecha baina y cu awe ta crea problema pa comunidad.
Ta esaki ta e hendenan cu ta papia di bon gobernacion, esunnancu ta papia di transparencia y awe pueblo por mira cu ta bagamunderia ta tumando luga pa loke ta nombramento di hende, tumando hende riba contractnan di cinco aña, creando di e forma aki un ‘verplichting’ financiero pa e siguiente gobiernoy nos no ta mira un reaccion den e casonan aki.
Mester corda bon cu tur decision di Conseho di Minister, tur Landsbesluit ta pasa oficina di Gobernador, pues pa fraccion di AVP ta importante pa su persona ta na altura di e tipo di maniobranan aki, pasobra sino ta bay crea mas problema pa e pais aki, sigur ora nos mira cu for di Hulanda caba e mensahe a cuminsa yega, cu nan no ta bay sigui financia FASE, onderstand, nada di e cosnan aki y cu gobierno di Aruba mes tin cu mira con e ta bay financia esakinan.
Sin duda pa fraccion di AVP e ta algo sumamente preocupanteora cu nos mira cu ni presupuesto 2021 di pais Aruba no a yegaainda Parlamento, pero gastonan den gran escala ta wordo hacidi parti di gobierno, creando asina mas responsabilidadfinanciero pa e pais, cu na e momentonan aki no tin entradanancu nan a conoce te cu 2019.
Pa fraccion di AVP tabata importante pa trece e preocupacionaki dilanti dor di manda carta pa VNO y Gobernador, ya cu VNO ta percura pa e Staatssecretaris di asuntonan di Reino ta naaltura di e maniobranan aki cu e gobierno actual a bin ta haciendo y creando mas problema.
Nos por a scucha e discusion cu nos por a mira y e protocol cu gabinete Wever Croes a firma December di 2018, tabata pa bahagasto di personal y ta imposibel cu awe bo ta pidi tur hende pa sacrifice, gobierno ta cortando 12.5% riba salarie di ambtenaarnan, anto cu e placa aki gabinete Wever Croes ta nombrando otro hendenan.
E idea no tabata pa baha gasto di ambtenaar pa nombra otrohendenan na nan luga, no e idea tabata pa baha gasto pa e presupuesto di e pais, ta un presupuseto mas sano.
Awe nos ta mira cu tur caminda tin accion di welga tumandoluga, pasobra ningun hende kier entrega mas, ya cu nan tambe ta mirando cu ta un abuso ta tumando luga.
Nan tambe ta mira cu nan tin cu entrega sea 12.5%, sea ta 5% depende di e acuerdonan cu a wordo yega na dje, anto di otrobanda gobierno ta gastando placa manera cu ta sheik nan ta.
Ta imposibel cu gobierno ta exigi di e ambtenaar pa entrega12.5% di su singreso pa aña, anto di otro banda gobierno ta usa e placa extra aki, na luga di hinca esaki pa yuda esunnan cu pa un motibo of otro no tin entrada, cu ta depende di Fase, di onderstand y comercio cu salaris subsidie, anto gobierno mes ta bira usa e placa aki pa acomoda friends and family,” Parlamentario Marlon Sneek a declara.


text:
WILLEMSTAD – Gobièrnu di Kòrsou a primintí empresarionan ayudo finansiero pa wanta e slanan di e krísis di corona. Pero hopi kompania i empresario te dia djawe no a risibí e suma aki. Tampoko nan no sa si asta a aprobá nan petishon.
Via e areglo temporario di Medida di Emergensia Transitorio di Empleo (NOW) empresario por pidi sosten finansiero komo konsekuensha di pèrdida di entrada pa motibu di e krísis di corona. Gobièrnu a primintí ku den siman di 26 di aprel lo pone e sèn riba e kuenta di banko di e petishonarionan. Pero esaki no a sosodé ainda.
Empresario ta sinti ku a lag’é na kaya
“Mi no por habri mi portanan ainda djabièrnè pasobra e entradanan ta hopi ménos ku e gastunan. Ainda mi ta warda e sosten finansiero di gobièrnu pero esaki ta dia djawe no a bini ainda”, Benieta Parmessar ta konta. E ta doño di un kompania ku ta bende kos ku hóreka. E empresario ta sinti ku a lag’é na kaya.
Outor Kim Hendriksen (Na Hulandes)
Empresario Els Kort tambe ta hañ’é den problema pa motibu di esaki. El a hasi un petishon pa un areglo NOW, pero e no a risibí nada ainda, ni tampoko un kontesta si e ta hañ’é òf nò. De Kort tin diesun kabai riba kua e ta duna sesenta mucha lès. Di e ganashi di e lèsnan e ta mantené e kabainan, pero awor ta manera esaki ta na peliger.
Remigrá bai Hulanda komo úniko solushon
Diferente empresario ta indiká ku nan no ta mira un otro manera ku remigrá pa Hulanda si e situashon na e isla bira mas malu. E insiguridat tambe ta hunga un papel. Empresario Jamie Rizo ta kontemplá pa bai Hulanda pa motibu di e krísis. Rizo ta hür apartamento i ta manehá un resòrt pa turista n e isla.
For di tempu ku Kòrsou a sera frontera i turista no por bini e isla e no tin entrada mas. “Kos no ta pinta bunita mas aki. Lo mi a preferá di keda pero ta muchu insigur ki dia e turistanan ta bini atrobe, mi no ke ni mi no por warda esaki finansieramente, e ora ei lo mi bai fayit personalmente.”
A terminá lockdown
Korsou riba 5 di mei a anunsiá ku e isla lo habri internamente atrobe riba djabièrnè 8 di mei. Esaki ke men ku mayoria kompania, ku eksepshon di hóreka, por habri atrobe. Hóreka ta keda habri pa take out i delivery so. Tambe lo habri frontera pa habitante. No ta konosí ki dia turista por bini e isla atrobe.
Ayudo finansiero di emergensia na Kòrsou
Trahadó ku a pèrdè trabou pa motibu di e vírùs corona, ta bini na remarke pa e Medida di Emergensia Transitorio di Empleo (NOW). Esaki ta un kompensashon mensual di 1000 florin. Banda di esaki ta pone bòn pa kuminda disponibel na hende ku promé ku e krísis kaba a pèrdè trabou òf no tabatin trabou. Empresario di negoshi di un persona ku no ta alkansá volúmen di benta mas pa motibu di e krísis por haña un kompensashon mensual di 1335 florin.
Kompania ku pèrdè mas ku 25 porshento di volúmen di benta ta bini na remarke pa ayudo finansiero di gobièrnu kaminda lo sigui paga te 80 porshento di e salarionan di empleado fiho. Kondishon ta ku e kompania ta sigui paga e personal 100 porshento i ku no ta kita niun empleado fiho di trabou.
Kòrsou a kai den un krísis finansiero pa motibu di e krísis di corona. For di e medida di ‘shelter in place ‘ (lockdown) i e seramentu di e fronteranan pa turista hopi empresario for di mart no tin entrada mas. E isla a pidi Hulanda 765 mion florin pa por keda sostené kompanianan. Pero Hulanda a honorá e petishon aki parsialmente so. A manda 177 mion florin den forma di un fiansa pa seis siman.


text:
SHOFÙR INVOLUKRÁ DEN AKSIDENTE TA HAÑA BUT
Riba djárason 24 di yüni, alrededor di 12.15 or di mèrdia un aksidente entre dos outo a tuma lugá riba krusada di Kaya Kanari i Kaya Pos di Amor. Personal di ambulans a atendé ku shofùr di un di e outonan na e sitio mes. Shofùr di e otro outo a haña prosèsferbal komo ku e no por a mustra un reibeweis bálido ni tampoko e tabatin dokumentunan di segurobálido.
PROHIBISHON PA MANEHÁ DESPUES DI BRINGAMENTU
Alrededor di 3.45 or di mardugá riba djaweps 24 di yüni, sentral di polis a risibí notifikashon tokante un kaso di bringamentu na un kas situá na Kaminda Nieuw Amsterdam. Na yegada di patruya e okashonado di e problema a bai kaba. Algu despues a topa kuné den su outo riba Kaya Mewchi. E tabata probablemente bou di influensia di alkohòl i a hasi un ‘blaastest’kuné. Despues di e resultado haltu di e ‘blaastest’, a bai kuné warda pa hasi un análisis di rosea. Ela haña un prohibishon pa manehá te e siguiente dia.
KÒNTEINER KU BÒTER DI GAS TA KÈNTEL
Riba djárason 23 di yüni, alrededor di 8.45 or di anochi, sentral di polis a risibí notifikashon ku un kònteiner ku bòter di gas, ku gas propano komo kontenido, a kèntel riba pir di sùit. Durante esaki un nubia di e gas propano a bini liber. Brantwer a sera tur restorant situá riba Kaya C.E.B. Hellmund den besindario di e pir di sùit. KMar i KPCN a sera e kaya entre C.E.B. Hellmund i J.A. Abraham i esun entre C.E.B. Hellmund i Plaza Wilhelmina. Representantenan di inspekshon di labor, ofisina di haf,Don Andres i Curoil tambe tabata presente. Curoil a rekurí na su tim di kalamidat pa sigui atendé e kaso.
KIEBRO DEN NEGOSHI
Entre 6.30 or di mainta i 12 or di mèrdia riba djárason 23 di yüni, deskonosínan a bai ku entre otro un generator oraño, un motor di boto di marka Yamaha i tres baiskel di marka Gazelle (un pretu, un bèrdè i un shinishi) for di un sitio di traha situá na Hanchi Amboina. E artíkulonan tabata den un karavana di kua a forsa e porta pa por a drenta. Ta investigando e kaso.
KASHI DI KORIENTE NA KANDELA
Den oranan di mainta, alrededor di 8.15 or riba djárason 23 di yüni, sentral di polis a risibí notifikashon tokante un kashi di kandela situá na Kaya Diamanta ku tabata na kandela. Brantwer a paga e kandela. Representantenan di WEB tambe a akudí na e sitio pa chek un ke otro. No tabatin herido.


text:
Fundashon Negoshi Pikiña i Dutch Caribbean Economist Club Mini Empresa CLAPP di UoC ganadó di Pitch Competition pa studiantenan di skolnan sekundario i avansá
Fundashon Negoshi Pikiña i Dutch Caribbean Economist Club Mini Empresa CLAPP di UoC ganadó di Pitch Competition pa studiantenan di skolnan sekundario i avansá
WILLEMSTAD – Un di e aktividatnan hopi interesante ku a tuma lugá durante di e siman di Global Entrepreneurship Week 2016 tabata un Pitch Competetion di ‘mini-empresanan’ ku a tuma lugá na Skarlo Abou entre dies grupo di studiante komo parti práktiko di e preparashon pa empresario ku Fundashon Negoshi Pikiña ta realisá den estrecho koperashon ku algun skol sekundario i skol avansá. E evento a tuma lugá na Bitterstraat, Skarlo Abou, ku ta un área konosí pa e hecho ku hopi empresa chikí a uní huntu den e edifisionan historikonan eibanda. E kompetensia tabata parti di e diferente aktividatnan ku a tuma lugá den e siman di Global Entrepreneurship Week 2016.
Pa introdusí nan negoshi i produkto i konvensé e hurado di e kalidat di nan mini-empresa, kada presentadó a haña eksáktamente 90 sekònde pa hasi esaki. E tim di ‘young professionals’ di Dutch Caribbean Economist Club a dediká nan aktividat mensual ‘Plenchi Skalo Abou’, ku e aktividat aki a enkurashá studiantenan lokal ya for di edat hóben pa ta kreativo ku lanta un emoresa i asina eksperensiá e mundu di negoshi.
E públiko presente a gosa di e dies presentashon impreshonante di e timnan di hóbenan. E tres mini-empresanan ku a representá Universidat di Kòrsou (UoC) tabata ‘Bartender on Wheels ‘, ‘Lionfish Delights’ i ‘ CLAPP’ . E shete mini-empresanan ku a representá Nilda Pinto SBO tabata ‘World of Facility’, ‘Nature Love Curaçao’, ‘Fabulous Gift Shop’, ‘Ice Cakes Curaçao’, ‘Vigor’, ‘Go Go Gadgets’ i ‘Islands League Insurance’.
E pitch ganadó tabata CLAPP! di e mini-empresarionan Xander Krolis, Romario Rofina, Anna Arjun i Somesh Nagdev, studiantenan di University of Curaçao. Na di dos lugá a sali e proyekto di mini-empresa ‘ Lionfish Delights’ di Nilda Pinto SBO.
E organisadónan ta felisitá e hóbennan pa nan dedikashon i pashon na nan mini-empresa. Fundashon Negoshi Pikiña, Dutch Caribbean Economists i e tim di Global Entrepreneurship Week alabes ta gradisí tur dosente, coach i mayor pa por a realisá un proyekto hopi eksitoso.
Djasabra atardi 19 di Novèmber tin otro proyekto interesante den kuadro di Global Entrepreneurship Week 2016. Ta trata di un eksposishon di produkshon lokal ku lo tuma lugá di 4 or pa 7 or na Marshe den Punda. E proyekto aki ta na enkargo di e organisashon I Am Made In Curaçao ku ta un di e partnernan di di Fundashon Negoshi Pikiña den Global Entrepreneurship Week. Entrada ta grátis i asistiendo nos ta apoyá empresarionan lokal chikí ku nan servisio i produktonan inovatio i kreativo.


text:
UPDATE KASO DI HINKAMENTU NA KERKRADE: Investigashon pa ku krímen fatal te ainda den gran marcha. / Onderzoek naar dodelijk misdrijf nog in volle gang
Investigashon pa ku krímen fatal te ainda den gran marcha.
Ultimo revishon: 11-07-2019 | 12:30
Kerkrade – E investigashon polisial pa ku e krímen fatal, kaminda un hende muhé di 42 aña di Kerkrade a pèrdè su bida na man di un sospechoso di 52 aña di edat, ora el a wòrdu hinká dor di esaki.
A sali na kla for di investigashon polisial ku e sospechoso i e víktima ta konosí di otro, Den e bario i riba medionan sosial, tin vários rumornan tokante e echonan i sirkunstanshanan ku polis a hiba den e investigashon pendiente. Posiblemente ku awe mas lat lo tin mas indikashon ku lo por wòrdu duná pa ku e asuntu akí, manera e motibu i e relashon entre nan.
Sitashon pa presentá komo testigu.
Rechèrshi ta sita testigunan ku no a mèldu nan mes ainda, pa tuma kontakto ku polis. For di investigashon a sali na kla ku na momentu di e suseso algun mironnan tabata riba kaminda públiko. Nos ta supliká e mironnan aki pa mèldu nan mes. Tambe testigunan ku posiblemente tin imágennan di video di e suseso pa kompartí esaki ku polis via Politie.nl/upload.
Kompartí bo informashon via 0900 – 88 44 òf den kaso ku ta deseá pa keda anónimo via 0800-7000. Tambe bo por upload imágen òf kompartí informashon via di e formulario di tep digital.
Investigashon
Djárason na e sitio di delito a realisá investigashon di hueya detayá dor di kolaboradornan di Investigashon Forense (Forensische Opsporing). Aparte di esei tambe agente polisialnan a skucha testigunan di den bario. E sospechoso ku a keda detené lo keda skuchá dor di rechèrshinan ofer di e asuntu. Tambe lo bai tin un investigashon digital den bario pa por rekohé mas tantu informashon posibel.


text:
Entrega di pèrmit di konstrukshon Corendon Mangrove Beach Resort pa fase 2
Entrega di pèrmit di konstrukshon Corendon Mangrove Beach Resort pa fase 2
Willemstad – Dia 11 di desèmber 2019, Minister Zita Jesus Leito huntu ku Servisio pa Planifikashon Urbano (ROP) a hasi entrega di e pèrmit di konstrukshon na Corendon Mangrove Beach Resort pa fase 2.
Entrega di pèrmit di konstrukshon ta nifiká ku, ku realisashon di e proyekto aki Corendon ta bira e hotèl di mas grandi na Kòrsou ku un kantidat di 800 kamber. Esaki lo generá trabou pa nos hendenan lokal, pa ku konstrukshon di e hotèl i tambe pa e sektor di turismo.
Alabes e ta nifiká ku e área di desaroyo di Rif, komo área di prioridat pa Gobièrnu di Kòrsou, ta bai konosé mas proyekto konkreto, banda di e proyekto ku aworakí ta den ehekushon, ku ta e área di parke di Mangel.
Minister Zita Jesus-Leito huntu ku ROP ta kontentu pa por aportá huntu na desaroyo i progreso di Pais Kòrsou.


text:
Geplaatst op 01 December 2017 dor di Ministerio Tráfiko, Transporte i Planifikashon Urbano
Willemstad – Ministerio di Trafiko, Transporte i Planifikashon Urbano (VVRP) ta informá ku, relashoná ku e elekshon di djasabra awor 2 di desèmber pa komishon di bus chikí i taksi, shofùrnan di bus i taksista por parker pòrnada den Otrobanda na lugánan spesífiko. E numbernan reserva ta 1300 te ku 1304 i 1425 te ku 1432. Esaki ta pa fasilitá e proseso di elekshon.
Esaki ta un kolaborashon entre Ministerio di VVRP i Ministerio di BPD.


text:
Tempo: Awe anochi: parcialmente nubla cu localmente un awacero breve den marduga y mañan: parcialmente nubla cu un awacero breve
temperatura maximo 34 grado celsius
temperatura minimo 28 grado celsius
bahada di solo : 6:30 pm
subida di solo : 6:29 am
Biento: Modera for di direccion oost te zuidoost; forsa 2 te 4 (7 te 30 km/ora, 4 te 16 nudo).
den dia basta fuerte den rafaga; forsa 5 (31 te 39 km/ora, 17 te 21 nudo).
situacion general di tempo pa proximo 24 ora: humedad den region a aumenta debi na un disturbio den nivelnan mas abou. esaki por pone nubianan aumenta temporalmente y produci localmente algun awasero breve specialmente durante oranan di merdia tin un chens chikito pa lamper cu strena.
condicionan maritimo/ estado di lama: ta spera un estado di lama leve na partinan protege, y leve te modera na partinan zuid. Na partinan oost te noordwest lama lo ta generalmente modera cu olanan entre 3 pa 5 pia. labaderanan modera for di noordoost produci pa horcan sam ta drentando awanan di lama caribe y lo por haci partinan oost te noordwest poco bruto den curso di proximo dia of dos.
aviso/ alerta:
ningun
fenomenonan special: Debi na un incidencia relativamente halto di rayonan di solo, poco nubia y humedad modera te relativamente halto e dianan aki nos por spera cu temperatura lo por yega 34 of 35°c rond di oranan di merdia. esaki combina cu e biento zwak te modera por duna un sensacion di temperatura di 38 te 40°c rond di oranan di merdia.
tempo tropical significante: horcan sam tabata situa na 1000 km zuid-zuidoost di bermuda y ta move den direccion noordwest. sam no ta di importancia pa caribe.
tormenta tropical victor ta move west-noordwest na 895 km zuidwest di islanan cabo verde y no ta menasa pa caribe.
potencial di awacero pa proximo 24 ora: 1 to 5 mm; localmente esaki por varia.
registracion di temperatura (grado celsius) y
awacero (mm) den ultimo 24 ora (8’am pa 8’am):
airport : max 34 / min 27 / 0.0 mm
westpunt: max 34 / min 28 / 0.0 mm
sta rosa: max 34 / min 28 / 0.0 mm
pronostico di tempo pa proximo 3 dianan: parcialmente nubla cu un awacero pasajero te breve. Biento lo ta for di direccion oost y modera; basta fuerte te posiblemente fuerte den rafaga; temperatura (grado celsius) max / min lo ta: 34 / 28
proximo boletin diabierna 01 october 2021 17:00 (21:00 utc)


text:
Presidente Donald Trump a firma un proyecto di ley di crueldad animal, atacando productornan di video ‘horibel y sadistico’ di crueldad animal cu sentencia di prizon, mientras yerno Lara Trump ta bisa cu e ‘no por ta mas emociona’.
Senado a aproba di forma unanime e ley di prevencion di crueldad y tortura di bestia, despues di un votacion similar di e Camara di Representante fin di october. Ta aplica na paloma, reptiel, anfibio y mamifero no humano, basa riba un ley di 2010 cu ta criminalisa e distribucion di asina-yama ‘crush video’ of imagen pa satisface ‘fetiche sexual inusual’, door di tambe prohibi produccion di e videonan.
E produccion di video ta consisti di filma un animal y con ta mata esaki. E ley nobo ta amplia e definicion pa inclui kima, hoga of sofoca un bestia, of haci algun daño grave na nan.
Trump ta bisa cu e proyecto di ley lo evita pa persona comparti imagen di crueldad. “Ta importante pa nos combati e actonan horibel y sadistico di crueldad aki”, el a bisa.
Lara Trump, defensor di bienestar animal, a bisa DailyMail cu e ta orguyoso di su suegro (Trump) kende a duna firma pa e legislacion.
“Nos bestianan ta miembro di famia y nos cacho di trabou ta manera nos heroe. Cualkier movemento pa señala y enforsa un ambiente positivo pa e animalnan maraviyoso aki ta un stap den e direccion corecto”, Lara Trump a bisa.
Den e ley tambe ta inclui excepcion pa otro variedad di actividad, manera sacrificio, jaagmento, captura, piscamento y investigacion medico of cientifico.
E ley tin un castigo di boet halto y prizon pa 7 aña.
Representante democrata Ted Deutch a bisa cu crueldad animal no ta solamente inaceptabel, pero ta ilegal. “Awo por bisa finalmente cu maltrato di bestia ta un delito federal na Merca.”
Ashley Nicole Richards a filma su mes torturando y mutilando bestia chikito pa satisfaccion sexual. El a declara su mes culpabel pa cargo federal na 2015. Riba e video tabata mira Richards cu tiki paña bisti ta hinca bestia indefenso manera cacho, pushi y un galiña. Tin biaha tabata corta nan y pishi riba nan, mesun ora cu tabata bisa comentario sexual dilanti e camara.


text:
KRALENDIJK – Djaluna 2 di novèmber, alrededor di 7:45 di anochi, outoridatnan polisial a risibí notifikashon ku un kaso di tiroteo a tuma lugá atrobe den bario di Tera Kòrá. Habitantenan di e bario a skucha zonido di bala for di un arma di kandela. Mesora un batayon di polis i reshèrshi a presentá den bario di Tera Kòrá i kuminsá ku un investigashon ku a konsentrá na e mesun kas kaminda a lòs bala djasabra último na Kaya Miranda. Na e sitio por a komprondé ku un persona ku outoridatnan probablemente sa ta ken, a pasa lòs bala riba un otro persona riba kaya. E persona ku nan a tira riba dje, a kòrta su pia den korementu pa milagrosamente bala no alkanse, pasando den un mondi pa kore bai skonde na e mesun kas ku tabata tin un tiroteo djasabra último. Ambulans a presentá na e adrès pa atendé ku e víktima ku a kore pa skapa su bida. E víktima no mester a bai hòspital.
Despues ku a kaba hasi un investigashon na Kaya Miranda, e tim di reshèrshi ku lo tin sierto pista nan kaba, a bai hasi un investigashon na altura di un kas den Tera Kòrá mes.
Investigashon ta kontinuá i detenshon lo por bai kai un ora pa otro.


text:
Secretario di estado Knops (Asuntonan Interno y Relacionnan di Reino) ta realisa un bishita pa cera conoci cu e tres islanan Aruba, Bonaire y Corsou for di dialuna dia 8 di januari te cu diadomingo 14 di januari 2018.
Durante su prome bishita na Aruba, Bonaire y Corsou, e secretario di estado lo cera conoci mas di cerca cu dirigentenan di e islanan y lo papia cu representantenan di sector comercial, e sector social y Organisacionnan No Gubernamental.
“Mi ta contento cu mesora na cuminsamento di 2018 mi por realisa un bishita na e parti aki di nos Reino”, segun secretario di estado Knops. “Despues di mi recien bishita na islanan ariba, mi ta haya cu ta importante pa cera conoci lihe tambe cu Aruba, Bonaire y Corsou. Mi kier uza e viahe pa mi por scucha dilanti di cua retonan e dos paisnan y e entidad publico ta para, cua ambicionnan nan tin y con nos lo por sigui duna forma na e cooperacion durante e periodo nos dilanti. Banda di esaki mi kier uza e bishitanan di trabou y e combersacionnan pa mi haya un impresion di e bida y e trabou riba e tres islanan.”
E programa di secretario di estado Knops ta cuminsa dialuna mainta dia 8 di januari na Bonaire. Diamars anochi dia 9 di januari e ta yega Corsou. Finalmente e secretario di estado ta realisa un bishita na Aruba. Aki e ta yega diahuebs dia 11 di januari den oranan di atardi.


text:
MENSAHE PA TUR FOODHANDLER I DOÑONAN DI TRABOU RELASHONÁ KU KARCHI DI THZ
MENSAHE PA TUR FOODHANDLER I DOÑONAN DI TRABOU RELASHONÁ KU KARCHI DI THZ
Geplaatst op 24 March 2020 dor di Ministerio Salubridat Públiko, Medio Ambiente i Naturalesa
Willemstad – Debí na e situashon ku Kòrsou ta pasando aden relashoná ku Covid 19, ta posponé tur eksamen pa Foodhandler te ku otro fecha. Esaki ta nifika, ku na momentu ku un karchi di un Foodhandler kaduká, e por sigui usa esaki trankilamente, te na momentu ku e situashon aktual terminá i ku THZ informá ku mester pasa hasi e eksamen nobo.
Pues un apelashon ta bai na tur doño di trabou pa tene kuenta ku e situashon ku a presentá i permiti e trahadó foodhandler, pa sigui traha pasombra su karchi a kaduká. Lo no entregá NINGUN karchi di kur nobo te ku otro aviso.


text:
KRALENDIJK – Den un entrevista ku nos diputado di deporte sr. James Kroon e siman aki, e la bisa ku e trabou nan ta kanando bon i tin hopi trabou tumando lugá i ku lo bai tuma lugá pa drecha loke ta fèltnan di deporte di nos isla.
Aktualmente manera menshoná resien, trabounan a kuminsá pa drecha Fèlt ATC di TeraKòrá, di kua lo bini yerba artificial riba e felt aki. E trabou nan di akuerdo ku diputado Kroon ta kanando bon. Mas aleu diputado Kroon a bias ku tin mas fasilidat di deporte ku tei haña atenshoni ku lo drecha esaki nan. Entre otro e mandatario a menshoná ku despues di Fèlt ATC ta sigui ku Fèlt Rudy Boezem na Nort Saliña Pabou. Aktuamente tin trabou nan tumando lugá tambe pa drecha I renobá Fèlt Chio Semeleerna Nort Saliña. Na e fèltaki lo kambia e yerba artifisial pa nobo, drecha I renobá e felt kompletamente. Pronto lo anunsiá tambe ki dia ta kuminsá ku e “mini fèlt” na Rincon. Mas aleu di akuerdo ku sr. Kroon, tin hopi mas aktividat tumando lugá pa loke ta trata fasilidat nan di deporte I trabou nan ta bayendo hopi bon. Lo bini tambe un “mini tereno”di futbòl na un skol na Playa. Pa loke ta otro deporte nan manera beisbòl I sòftbòl, tin diferente trabou tei tuma lugá, tei kuminsá pa drecha esaki nan. Tin tambe otro plan nan ku lo divulgá den próksimo dos siman nan ku lo tin mas klaridat, pero ta proyekto nan hopi bon pa Boneiru I su deporte. Poniendoénfasis, e diputado a bisaku tin hopitrabou mas kuteitumalugá. Pa loke ta e otro ramo nan di deporte ku nan felt nan tei haña atenshon, diputado Kroon a bias ku lo drecha fasilidat nan di e deporte nan di beisbòl i sòftbòl. Entre otro di akuerdo ku sr Kroon, tei decha Jossy Boekhoudt Ballpark na Tera Kòrá, un bòl park ku tin basta dia ta grita pa ousilio i atenshon pa wòrdu drechá. Tambe lo drecha e bòlpark di Little League na Rincon I na Antriòl.


text:
ORANJESTAD – Minister President Evelyn Wever-Croes a informa cu 8 juni 2020 ta cuminsa cu e proceso pa busca un operador nobo pa e referina of inversionista cu kier haci otro inversion. E notificacion publico lo wordo publica 8 di juni 2020 den corantnan local y internacional, y websitenan na Merca y na Europa.
Gobierno di Aruba y RdA ta bay cana 2 proceso di “request for expression of interest” (REOI) parew:
1. REOI-1: ta pidi interesadonan pa expresa nan interes den reapertura di refineria of industria relaciona cu refineria y energia, por ehempel LNG, facilidadnan petroquimico, energia alternativo.
2. REOI-2: ta pidi interesadonan pa expresa nan interes den cualkier otro tipo di desaroyo (“vervangende industrie”), cu ta genera cupo di empleo y desaroyo economico similar na e refineria.
Den e notificacion publico Gobierno di Aruba y RdA ta stipula e exigencianan claramente:
– E actividadnan nobo mester genera cupo di empleo y desaroyo economico significante
– E actividadnan mester cumpli cu reglanan medio ambiental
– E actividadnan mester cumpli cu e maneho di Reino riba tereno di relacionnan exterior y e maneho di OFAC
Interesadonan tin cu download e formularionan cu ta disponible na www.government.aw y eynan lo haya mas instruccion pa cu entrega na notario. Notario ta encarga cu e proceso di entregamento, y lo mantene esaki confidencial te na momento di e deadline. Esaki ta pa garantisa e transparencia den e proceso.
E proceso lo ta como lo siguiente:
E notificacion publico lo wordo publica dia 8 di juni 2020 y tur interesado tin 6 siman pa reacciona y entrega nan oferta. E fecha ultimo pa entrega esaki pues ta dia 17 di juli 2020.
Na e momento ey ta cuminsa e proceso di evaluacion, cu lo dura 4 siman. Pues pa dia 14 di augustus 2020 lo anuncia e resultado di e procedura di expresion di interes.
E structura pa maneha e proceso aki ta como lo siguiente:
Lo tin un comision directiva, consistiendo di Minister encarga cu energia, cu lo institui un comision consehero. Minister ta encarga cu mantene comunicacion cu Parlamento, y lo ricibi na final un proposicion di e comision consehero.
E comision consehero lo ta esun cu lo ehecuta e proceso di expresion di interes, lo evalua tur e ofertanan, pa prepara un conseho pa e minister. E comision aki lo wordo lidera pa un representante di RdA, y lo wordo asisti pa conseheronan riba e area di refineria, finansas, medio ambiente y huridico. Gobierno lo haci uzo tambe di conseheronan internacional, caminda cu ta necesario.
Lo tin un comision di sosten, consistiendo di hefenan di departamento huridico, departamento di medio ambiente, departamento di inspeccion tecnico, departamento di infrastructura, departamento di asuntonan economico y departamento di impuesto. E comision aki lo duna conseho riba e ofertanan y e proposicion di e comision consehero.
E proceso aki ta un proceso transparente cu ta garantisa e integridad den e proceso, y ta cumpli cu palabracionnan haci den e acuerdo di coalicion. Gobierno di Aruba tin tur confiansa cu e procedura aki lo brinda e miho alternativa pa Aruba. Den dos pa tres luna mester tin mas claridad. Gobierno di Aruba y RdA cu esaki ta cuminsa e proceso di destaho publico.


text:
Rosario2022
Hefe di Mission pa Rosario2022 ta conoci
Junior Dake lo ta e Hefe di Mission pa e Weganan di Rosario
Hefe di Mission pa e weganan di Rosario 2022 ta conoci
E Juegos Suramericanos de la Juventud 2022, lo tuma lugar na Rosario. Pa cu e weganan aki a apunta Junior Dake como Hefe di Mission. Dake a yega di forma parti na e weganan di Playa cu tambe a tuma lugar na Rosario. Na mes momento Betto Thiel a ser apunta como Coordinador di e Weganan.
E Weganan lo inicia 28 april 2022 y lo termina 8 di mei 2022.
Un pabien na Junior Dake cu e nombracion como Hefe di Mission pa e Weganan di Rosario 2022.


text:
WILLEMSTAD – E deporte di natashon na Kòrsou ta na punto di kolèps pa falta di mantenshon na e dos úniko pisinanan públiko. E pisina na Sentro Deportivo Kòrsou (SDK) ya tin mas ku kuater luna será miéntras ku na pisina Bennie Leitu ta teme ku un ora pa otro e sistema di pòmp lo por stòp di funshoná.
Si esaki mester sosodé ta nifiká ku Kòrsou ta keda sin pisina públiko i mester bai dependé totalmente di pisinanan privá. Ámbos pisina ta kai bou di Fundashon Desaroyo Deportivo Kòrsou (FDDK) ku ta e instansia ku gobièrnu a instituí pa manehá e diferente fasilidatnan deportivo di gobièrnu.
Un reportahe di José Manuel Dias:
E echo ku e pisina di SDK tin mas ku 4 luna será ta difikultá kompetensianan pasobra pisina Bennie Leitu no tin e midínan rekerí pa kompetensia. Esaki ta perhudikando klupnan di natashon i hóbennan ku ke bai kompetí den eksterior. Segun direktor di FDDK, Thakai Doran, pisina Bennie Leitu su largura no ta yega 50 meter presis. “E pisina di SDK ta e úniko pisina ku ta kumpli ku tur eksigensia pa por kompetí internashonalmente”, Doran a bisa.
N’e momentu aki tin mas ku 40 skol ku ta hasiendo uso di pisina Bennie Leitu komo konsekuensia di seramentu di e pisina di SDK. Esaki ta formando un preshon hopi grandi riba e kapasidat di e pisina. Meskos ku na SDK pisina Bennie Leitu tambe falta hopi mantenshon prinsipalmente na e sistema di pòmp awa. “E estado di e pòmpnan ta dje deplorabel ei ku un ora pa otro nan por kai afó”, Doran a remarká. Renobashon di e sistema di pòmp ta rekerí un invershon di 450 mil florin.
1.5 mion florin
E pisina di SDK ta será for di novèmber di aña pasá pa motibu ku GGD a detektá sierto bakteria den e awa. A laga saka tur e awa di e pisina pa despues yena awa fresku pero despues a resultá ku e mosaikonan a kuminsá lanta. For di un análisis ku a laga hasi di e fundeshi a resultá ku e fundeshi ta den bon estado pues no mester konstruí un pisina nobo. Lo ke si mester hasi ta drecha e fondo di e pisina, sea ta bolbe pone mosaiko òf ta pone un ‘coating’. E sistema di pòmp awa tambe ta hopi defisiente i mester keda renobá. Total e drechamentu di e pisina lo kosta 1.5 mion florin.
Reda Sosial
Reda Sosial ta e instansha ku gobièrnu a enkargá pa enkaminá e proyekto di renobashon di e pisina di SDK. Hecho ta ku e pisina tin kuater luna kaba para bashí i no tin ningun indikashon ta ki dia lo kuminsá drecha e pisina aki. Thakai Doran ta lamentá ku Reda Sosial no ta dunando FDDK informashon ni tampoko ta tene kuenta ku punto di bista di FDDK. Doran ta boga pa laga drecha tur dos pisina simultáneamente.
Entretantu minister enkargá ku Asuntunan General, Ben Whiteman, a konfirmá ku djabièrnè último gobièrnu a depositá plaka riba kuenta di Reda Sosial. “Gobièrnu a aprobá e sèn pa drecha e pisina di SDK”, Whiteman a deklará. No ta konosí ainda ta ki dia ta bai kuminsá ku e trabounan.
Outor José Manuel Dias


text:
Ora baka hoga na pos nos ke lamentá Stadion di SDK den situashon deplorabel Eksperto nan mester aktua awó !
Ora baka hoga na pos nos ke lamentá
Stadion di SDK den situashon deplorabel Eksperto nan mester aktua awó !
Den e dianan tras di lomba selekshon di futbòl Kòrsou grandi manera semper a representá nos dignamente. Na kabesdi e lista di grupo D ku 4 punto. Den deporte semper yu di Kòrsou a sa di destaká. Pero tristu ta ku no tin hopi fasilidat deportivo profeshonal na Kòrsou. Esun ku último tempu ta wòrdu usa asta pa hermana isla nan Bonaire i Aruba pa wega nan Internashonal ta SDK.
Federashon di Futbòl di Kòrsou FFK ta pidi pa nos ta 12 i asina sostené nos ekipo nashonal den un stadion ku no ta adekuá pa karga hopi hende na algun parti. E situashon bou di dak den stadion ta hopi deplorabel ku un ora pa otro esaki lo por kai den otro.
Lo mi hasi orashon i pidi pa dia esaki sosodé no ta ora ku tin hende aki den.
Federashon di futbòl Kòrsou FFK ta hür e stadion serka FFDK. Mi no ta kulpa FFK niun ratu so p’esaki !
Lógika ku FFK na su turno pa kubri gastu entre otro ta pidi pueblo pa ta presente i sostené nos selekshon.
Na ken awor pa hasi trámite nan pa drecha e stadion aki ?
Un stadion ku tin hopi aña i ku awor mester di un face lift pa loke ta trata tribuna.
Algun tempu pasa e drecha e vèlt despues ku tabata tin un aktividat kaminda a hasi daño na esaki.
A drecha e parti di lus nan tambe algun tempu pasa. Awor ta bini e parti di tribuna.
FFDK mester hasi algu lihé. Fundashon Fasilidatnan Deportivo Kòrsou mester asumí su responsabilidat.
Si no tin sèn mester aserka Gobièrnu pa nan tuma nan responsabilidat i drecha e tribuna promé ku un aksidente ku por resultá fatal sosodé.
Miéntras tantu a hasi kos di iresponsabel i pone drang hek na e tribuna nan Putri den e stadion aki.
Esaki ta evitá ku hende lo sinta te ariba den e tribuna pero no a tene kuenta ku si yena e parti aki, e tribuna lo no por bai karga e peso di tur hende pa hopi ratu.
Aki nan e eksperto nan di gobièrnu manera inspekshon di salubridat i instansia nan konserni mester bai wak i sera e aria aki. No laga pa ta lat.
Mester hasi algu !!


text:
ORANJESTAD – Dialuna mainta, Minister di Finanzas, Angel Bermudez a entrega concepto di e cuenta anual 2016 na Contraloria General. Segun e mandatario a base di lo cual a keda entrega ta mustra cu a logra mantene e deficit na 1.7% cu ta bou di e standard rekeri pa e ley di supervision Laft.
Segun splicacion di e mandatario, pa aña 2016 e standard di e deficit tabata registra na 2%, y un bes mas ta logra keda bou di e cifra stipula. “Nos a entrega nos splicacion di con e presupuesto 2016 a wordo ehecuta y awor nos lo laga nos contraloria general haci su evaluacion di e cuenta anual aki y dentro di algun luna nos lo ricibi nan rapport cu observacion”, asina Minister Bermudez a indica.
Den e transcurso di e proximo 8 pa 10 siman contraloria general lo haci nan evaluacion y investigacion riba e rapport aki y consecuentemente lo entrega un reportahe final cu nan observacionnan. “Mi ta spera cu pa ora Parlamento bin bek di recess, nos por entrega e cuenta anual un biaha mas na tempo, manera ley stipula y cera henter e procedura di presupuesto di 2016 cu aprobacion di nos cuenta anual den Parlamento prome cu fin di aña,” e mandatario a expresa.


text:
Tokyo2020
Nicole Hoevertsz ta papia riba e tema di Corona Virus
Actualmente tin consternacion den e mundo deportivo riba loke ta trata e Corona Virus cu a presenta su mes den gran parti di mundo. Y mirando cu ta aña olimpico y sede ta den e area asiatico ta trece den duda e Olimpiada di Tokyo den luna di juli. Nos a hiba un entrevista cu Nicole Hoevertsz, miembro ehecutivo di IOC como tambe secretario general di Comite Olimpico Arubano pa splica un poco mas riba e situacion actual pa cu e weganan aki.


text:
Parlamentario Endy Croes: Sindicatonan a wordo invita pa Parlamento
A duna splicacion amplio na sindicato con e proceso ta cana y cu Parlamento lo entrega minimo 20%
Parlamentario Endy Croes a splica cu diabierna ultimo 24 di April Presidente di Parlamento Juan Ady Thijsen a invita Sindicatonan pa un Openbare Bijeenkomst cual a wordo transmiti pa henter comunidad. Esaki ta debi cu Presidente di Parlamento a ricibi un carta di 5 sindicato “TOPA, SEPPA, SPA, SIMAR, SADA” fecha 22 di April 2020 demostrando nan preocupacion pa cu Parlamento.
Gobierno No a menciona Parlamento den su carta na sindicato:
Sindicatonan a expresa nan preocupacion comokiera cu den e contesta cu nan a ricibi di gobierno riba e fecha 22 di April no por a mira ningun caminda cu Parlamento tambe lo bay entrega. Pues e carta ta exclui Parlamento. E carta a splica cu Ministernan, Ambtenaar y cu lo haci peticion na overheids NV pero no a menciona Parlamento. Pa e razon aki sindicatonan a saca nan conclusion eroneo basa riba e carta di gobierno cu Parlamento lo no ta practica solidarismo pa cu esnan cu a perde trabao y cu Parlamento no lo bay entrega.
Presidente di Parlamento no a basila y a invita sindicatonan mesora:
Presidente di Parlamento no a duda y a invita e 5 sindicatonan pa un Openbare Bijeenkomst 24 di April den sala di Parlamento pa asina por scucha y compronde nan inquietud mas mihor y alavez duna splicacion di banda di Parlamento pa aclarea esaki.
Parlamento ta Independiente y Gobierno No por papia den su nomber:
Den un reunion cu na bay den un hopi bon ambiente cu respet pa otro Presidente di Parlamento a habri e reunion y mesora a lesa e carta di e 5 sindicatonan firma pa nan woordvoerder Edward Maduro di SADA. Presidente di Parlamento a duna un contesta amplio na e carta splicando henter e proceso con Parlamento ta funciona. A splica e sindicatonan cu Parlamento ta un identidad riba su mes completamente separa di gobierno kende tin e tarea pa traha Ley y controla gobierno. Pesey legalmente gobierno nunca por papia den nomber di Parlamento pa cual razon corectamente gobierno no a menciona Parlamento den e lista cu el a informa sindicatonan kendenan tur lo bay entrega. Despues a pasa palabra pa Edward Maduro y tambe pa diferente Parlamentario.
Parlamento a inicia su proceso mediante Ley desde fin di Maart:
Den continuacion a splica sindicatonan pa tur claridad cu Parlamento a inicia e proceso pa entrega parti di nan salaris mediante un Ley desde final di Maart esta mucho mas promer cu gobierno y promer cu e negociacionnan entre gobierno y sindicato. E proceso di un ley mester cana su caminda pa Raad van Advies y ta na e momento cu e yega bek Parlamento lo por yama un reunion publico pa e wordo trata. Inicialmente den e Ley aki tin ancra cu Parlamento lo entrega 18.6% pero awor cu a bira conoci den negociacionnan di gobierno y sindicato cu a yega na un acuerdo cu ministernan lo entrega 20% Parlamento lo atene su mes riba e mesun liña aki. A splica cu siman pasa den un CHA ( Commissie Huishoudelijke Aangelegenheden) a yega na un acuerdo cu mayoria cu manera e ley drenta Parlamento lo percura pa ahusta esaki na 20%. Diferente Parlamentario a splica cu esaki ta e parti inicial pero si den futuro e crisis mustra cu Parlamentarionan mester entrega mas cu esaki, nan ta habri pa entrega mas como muestra di solidaridad. Tambe a splica sindicatonan cu mester 2/3 parti pa pasa e ley aki. Pues mester un sosten di 14 voto den cualkier “mix” y no solamente 11 di Coalision. Pues cada Parlamentario y incluyendo esnan di AVP mester ta dispuesto pa sostene e cambio aki. Tur fraccion durante e reunion aki a mustra cu nan ta solidario cu minimo 20%. Parlamentario Endy Croes a termina bisando cu tabata tin un bon reunion cu sindicatonan y finalmente sindicatonan a compronde e proceso con Parlamento ta funciona y cu Parlamento ta bay entrega.


text:
Integridad Den Politica.
Integridad y transparencia ta dos cos cu mester wordo inculca formalmente den e mundo di politica.
Nos leynan mester wordo reforma y modifica pa por cubri y cumpli cu norma y standarte halto di etica y moralidad den tur area di gobernacion. Nos vision ta pa asegura cu integridad y transparencia gubernamental ta keda como un prioridad. E confiansa cu e pueblo di Aruba tin den nos sistema di democracia, tin hopi di ver cu e comportacion di e politiconan. Ta pesey nos mester eleva y e standardnan di control y castigo pa esnan cu no ta cumpli cu esaki.


text:
Kuida bo djentenan
Mantené un bon higiena di bo boka
Prevení ta mehor ku kura.
Kontakto ku otro hende ta kuminsá ku un kombersashon o un smail. Bo no ta haña un di dos chèns pa hasi un promé impreshon. Djentenan bunita ta duna bo mas konfiansa den bo mes. Banda di e tratamentu na un dentista tin tambe kosnan ku bo mes por tene kuenta ku ne pa bo tin djente i un boka salu.
Aki nos ta pone un par di teps pa bo:
- Skeiru djente dos biaha pa dia, pa alomenos 2 minüt: e fluoride den e pasta di djente ta kuminsá traha despues di 2 minüt
- Kòrda skeiru bo lenga tambe: bakterianan ku keda riba bo lenga dor ku bo no a skeiru bo lenga ta pone ku bo boka lo bai hole
- Usa un skeiru elektróniko: ta mas efisiente. I e ta sòru pa e plak riba djente kita I bo tin ménos chèns di haña infekshon di karni di djente
- Usa pasta di djente ku fluoride: e fluoride ta sòru pa bo djentenan ta ménos vulnerabel pa atakenan di zür di bakteria. Ta p’esei or abo kaba di skeiru bo djente no spula bo boka masha ku awa sino tur e fluoride ta kita
- Usa ilu dental pa limpia entre djente, un rager o un tutpik: aunke ku bo skeiru djente bakteria por keda atras. Esaki ta bini dor ku e skeiru di djente no por drenta den tur e espasionan chikitu i asina bakteria te keda atras lokual por pone ku bo por haña buraku den djente


text:
Q&A’s pregunta general
Último informashon, 11 di mart 2021
Entidat Públiko Boneiru a formulá e informashon aki den koperashon ku departamento di Salubridat Públiko i otro instansianan.
Kontinuamente ta aktualisá e lista aki. E desaroyonan rònt di COVID-19 ta impredisibel, situashonnan, reglanan i kondishonnan por kambia kada momentu. Pa e último informenan nos ta referí bo na komunikadonan di prensa di Entidat Públiko Boneiru riba nan página di Facebook. Bo tin un pregunta ku ainda no ta den e lista? E ora ei manda un email ku bo pregunta na info@bonairegov.com
No por derivá ningun derecho for di e informashon riba e lista ku Q&A.